open-index/open-wikipedia-markdown huggingface dataset:
প্রাণকুমার সেন

**প্রাণকুমার সেন** (৬ এপ্রিল ১৯০১ ― ২৫ মার্চ ১৯৬২) একজন ভারতের স্বাধীনতা সংগ্রামী, নাট্যকর্মী ও পত্রিকা সম্পাদক।

## প্রারম্ভিক জীবন
প্রাণকুমার সেন বরিশাল জেলার আগৈলঝাড়া উপজেলার ফুল্লশ্রী গ্রামে জন্মগ্রহণ করেন। পিতা অনন্তকুমার সেন ছিলেন পদস্থ সরকারি আধিকারিক। বাংলা সাহিত্যে এম. এ পাশ করে প্রাণকুমার কলকাতায় *ভোটরঙ্গ* পত্রিকা প্রকাশ করেন। আর্থিক কারণে পত্রিকাটি বন্ধ হয়ে যায়। বরিশালে ফিরে *বরিশালবাণী* ও *কল্যাণ* নামে দুটি পত্রিকা প্ৰকাশ করেন তিনি। বহু পত্রিকা সম্পাদনা ও পরিচালনা করেছেন তিনি। দীর্ঘ ১১ বছর *বরিশাল হিতৈষী*র সম্পাদক হিসাবে তিনি পত্রিকা পরিচালনা করেন। এছাড়াও *যুগবাণী* পত্রিকার সভাপতি ও প্রধান পৃষ্ঠপোষকের আসনে অধিষ্ঠিত ছিলেন। শিক্ষকতা ছিল তাঁর জীবনের অন্যতম ব্রত। তিনি দশ বছর বরিশাল শিক্ষক সমিতির সম্পাদক ও সভাপতি ছিলেন। বরিশাল প্রেসক্লাবেরও সভাপতি ছিলেন প্রাণকুমার। তিনি জাতিভেদপ্ৰথা মানতেন না। নাট্যাভিনয়ে তাঁর দক্ষতা ছিল এবং শৌখিন নাটকের দলে অভিনয় ও প্রযোজনা করেছেন। বরিশালের জনকল্যাণমূলক নানা প্রকার প্রতিষ্ঠানের সঙ্গেই যুক্ত ছিলেন তিনি।

## রাজনৈতিক জীবন
১৯২১ সালে অসহযোগ আন্দোলনে যোগ দেন তিনি। ১৯৪১ সালের বন্যায় বিধ্বস্ত ভোলাতে ত্ৰাণকার্যে গিয়ে বিপ্লবী সতীন্দ্রনাথ সেনের সংস্পর্শে আসেন ও একযোগে দেশসেবার কাজ করতে থাকেন। ভারত ছাড় আন্দোলনে যোগ দিয়ে কারারুদ্ধ হন তিনি। ১৯৪৫ খৃষ্টাব্দে ছাত্র আন্দোলনে যোগ দিয়ে গ্রেপ্তার হন প্রাণকুমার। ১৯৪৭ সালে স্বাধীনতার পরেও পূর্ব পাকিস্তান ছেড়ে যাননি তিনি। ১৯৫০ সালে পূর্ব-পাকিস্তানে সংখ্যালঘু সম্প্রদায়ের বিরুদ্ধে দাঙ্গার সময় কারারুদ্ধ হন। ১৯৫২ খৃষ্টাব্দের ভাষা আন্দোলনের সময় এবং পরে ১৯৫৪ ও ১৯৫৮ সালে কারাদণ্ড ভোগ করেন তিনি। বহুদিন জাতীয় কংগ্রেসের বরিশাল জেলা সম্পাদক ও কিছুকাল প্ৰাদেশিক কংগ্রেসের সম্পাদক ছিলেন প্রাণকুমার সেন। পূর্ব পাকিস্তান ব্যবস্থা পরিষদের সদস্য নির্বাচিত হন ১৯৫৪ সালে। এ ছাড়া পূর্ব পাকিস্তান জেল রিফর্ম কমিটি ও সতীন সেনসতীন সেন মৃত্যু তদন্ত কমিটির সদস্য এবং পূর্ব পাকিস্তান মাইনরিটি বোর্ডের সেক্রেটারী ছিলেন প্রাণকুমার। তাঁর রচিত কাব্যগ্রন্থের নাম *স্মরণী*। এছাড়াও তাঁর বহু কবিতা, গান, গল্প, নাটক ও প্ৰবন্ধ বিভিন্ন পত্র পত্রিকায় প্রকাশিত হয়েছে। বাংলাদেশ মুক্তিযুদ্ধের সময় পাকিস্তানি সেনাবাহিনীর দৌরাত্ম্যে তাঁর অনেক লেখনী ধবংস হয়ে যায়।

## তথ্যসূত্র

বিষয়শ্রেণী:১৯০১-এ জন্ম
বিষয়শ্রেণী:পূর্ববঙ্গে জন্ম
বিষয়শ্রেণী:১৯৬২-এ মৃত্যু
বিষয়শ্রেণী:বাংলাদেশী সমাজকর্মী
বিষয়শ্রেণী:বরিশাল জেলার লেখক
বিষয়শ্রেণী:পূর্ববঙ্গের ব্রিটিশ উপনিবেশবাদ বিরোধী বিপ্লবী
বিষয়শ্রেণী:বাঙালি সম্পাদক
বিষয়শ্রেণী:বাঙালি নাট্যব্যক্তিত্ব
বিষয়শ্রেণী:পূর্ব পাকিস্তানের রাজনীতিবিদ
বিষয়শ্রেণী:বাঙালি লেখক
বিষয়শ্রেণী:আগৈলঝাড়া উপজেলার ব্যক্তি
বিষয়শ্রেণী:বরিশাল জেলার রাজনীতিবিদ
থাইকম

**থাইকম পাবলিক কোম্পানি লিমিটেড** ১৯৯১ সালে প্রতিষ্ঠিত একটি এশিয়ান উপগ্রহ পরিচালক এবং উপগ্রহ এবং টেলিযোগাযোগ সেবা সরবরাহকারী সংস্থা। সংস্থাটি এশিয়া, ওশেনিয়া এবং আফ্রিকা জুড়ে বর্তমানে চারটি উপগ্রহের বহর পরিচালনা করে। থাইকম হ'ল থাইল্যান্ডের বৃহত্তম টেলিযোগযোগ সংস্থা ইন্টাচ হোল্ডিংস পাবলিক কোম্পানি লিমিটেডের একটি সহায়ক সংস্থা।

## ইতিহাস

সংস্থার স্যাটেলাইট প্রকল্পটি থাইল্যান্ডের রাজা **থাইকম** নামকরণ করেছিলেন।

ব্যাংকক, থাইল্যান্ড ভিত্তিক সিনাওয়াত্রা কম্পিউটার অ্যান্ড কমিউনিকেশনস কোং লিমিটেড (বর্তমানে ইনটাচ হোল্ডিংস পিএলসি) ১৯৯১ সালে থাইল্যান্ডের প্রথম যোগাযোগ উপগ্রহ নির্মাণের জন্য হিউজ স্পেস অ্যান্ড কমিউনিকেশনস কোম্পানি লিমিটেডের সাথে ১০০ মিলিয়ন মার্কিন ডলারের চুক্তি স্বাক্ষর করে। ১৯৯১ সালে থাইল্যান্ডের প্রথম যোগাযোগ উপগ্রহ নির্মাণ করা হয়। থাইকম ১ ১৯৯৩ সালের ১৮ ডিসেম্বর চালু করা হয়। এটি ১২টি সি-ব্যান্ড ট্রান্সপন্ডার বহন করে এবং জাপান থেকে সিঙ্গাপুর পর্যন্ত একটি বৃহৎ এলাকা জুড়ে পরিষেবা প্রদান করে।

কোম্পানিটি ১৮ জানুয়ারি ১৯৯৪ সালে থাইল্যান্ডের স্টক এক্সচেঞ্জে একটি তালিকাভুক্ত কোম্পানি হয়ে ওঠে এবং আনুষ্ঠানিকভাবে টিএইচকম (THCOM) কে প্রতীক হিসাবে ট্রেড করা হয়।

প্রতিষ্ঠার পর থেকে, সংস্থাটি ইন্টারনেট এবং টেলিফোন পরিষেবা অন্তর্ভুক্ত করার জন্য তার ব্যবসায়িক কার্যক্রম প্রসারিত করেছে পাশাপাশি ডাইরেক্ট টু হোম (ডিটিএইচ) স্যাটেলাইট টিভি পরিষেবাঅন্তর্ভুক্ত করেছে। ৩১ ডিসেম্বর ২০১১ পর্যন্ত, ইনটাচ, যা কোম্পানির প্রধান শেয়ারহোল্ডার, কোম্পানির ৪১.১৪% শেয়ার ধারণ করে।

থাইকম বর্তমানে চারটি উপগ্রহ পরিচালনা করে। সংস্থাটি থাইল্যান্ডের নোন্থাবুরিতে স্যাটেলাইট নিয়ন্ত্রণ কেন্দ্র এবং থাইল্যান্ডের লাট লুম গাওতে একটি টেলিপোর্ট এবং ডিটিএইচ সেন্টার সহ স্যাটেলাইট গ্রাউন্ড সুবিধাও পরিচালনা করে।

## উৎক্ষেপণের ইতিহাস

## তথ্যসূত্র

## বহিঃসংযোগ
* 

বিষয়শ্রেণী:যোগাযোগ উপগ্রহ
বিষয়শ্রেণী:থাইল্যান্ডের যোগাযোগ উপগ্রহ
বিষয়শ্রেণী:থাইকম
বিষয়শ্রেণী:থাইল্যান্ডে টেলিযোগাযোগ
বিষয়শ্রেণী:১৯৯১-এ প্রতিষ্ঠিত টেলিযোগাযোগ কোম্পানি
আন্দুলের দত্তচৌধুরী পরিবার

**আন্দুলের দত্তচৌধুরী পরিবার**, বা **আন্দুলের চৌধুরী পরিবার** হল বাংলা সালতানাত বা শাহী বাংলা সময়কার মুজঃফরপুর পরগণার রাজস্ব আদায়কারী জমিদার পরিবার। বর্তমান হাওড়া জেলার বেশ অনেক বর্গক্ষেত্র নিয়ে ছিল সেই পরগণা এবং পরগণাস্থ মৌজা হল — আন্দুল, মহিয়াড়ী (মৌড়ী), ধূলাগড়, সাঁকরাইল, আবাদা, ইত্যাদি।

দক্ষিণ-রাঢ়ীয় অঞ্চলের বালি (হাওড়া) সমাজের ক্ষত্রিয়-বর্ণীয়-কায়স্থ, ১০ শতাব্দীতে কনৌজ থেকে আসা, ভরদ্বাজ গোত্রীয় পুরুষোত্তম দত্ত প্রতিষ্ঠিত 'বালির দত্ত' কুলের এক অন্যতম শাখা হল এই পরিবার। পুরুষোত্তম থেকে দ্বাদশ পুরুষ দেবদাস (তেকড়ী) দত্ত পিতৃদত্ত মুজঃফরপুর পরগণার বিস্তীর্ণ সম্পত্তির উত্তরাধিকারী হয়ে, তাঁদের বালিগ্রামের পৈতৃক বাসস্থান ছেড়ে, চতুর্দশ শতকের শেষ ভাগে সরস্বতী নদীর পশ্চিম উপকূলস্থ সেই পরগণার আন্দুল গ্রামে এসে প্রথম সমাজ স্থাপনা করেন। দত্ত মহাশয়ের যেহেতু স্থাবর এস্টেট মালিকানা বা জমিদারি ছিল সমগ্র সেই পরগণা জুড়ে তাই তৎকালীন তাঁর সমসাময়িক বাংলার সুলতান তাঁর সেই উন্নত অবস্থা বিচার করে তাঁকে সেই পরগণার 'চৌধুরী' হিসেবে মনোনীত করেছিলেন। পরবর্তীকালে এ 'চৌধুরী' পদটি পরিবারের পদবি আকার নেয় এবং এই ভাবে তেকড়ী দত্ত আন্দুলে দত্তচৌধুরী পরিবার প্রতিষ্ঠা করেছিলেন। লোকমুখে এঁদের 'আন্দুলের চৌধুরী' হিসেবেও জেনে থাকে।

এটা মনে করা হয়ে থাকে যে 'আন্দুল' নামটি এসেছে **আনন্দের ধূলি** থেকে যেটা তেকড়ী থেকে মুজঃফরপুর এস্টেটের চতুর্থ চৌধুরী-জমিদার কৃষ্ণানন্দ দত্তের দেওয়া।

পেশার কারণে বর্তমানে এই দত্তচৌধুরী পরিবারের সদস্যগণ সমগ্র ভারতবর্ষের ছড়িয়ে রয়েছে, এমনকি বিদেশেও। আন্দুলে এঁদের চৌধুরী পাড়ার বাসভবনে এই বংশের বৃহত্তর বংশতালিকা সংরক্ষিত আছে।   

## তথ্যসূত্র

বিষয়শ্রেণী:জমিদার পরিবার
বিষয়শ্রেণী:ভারতীয় পরিবার
শহীদী মসজিদ

**শহীদী মসজিদ** কিশোরগঞ্জ জেলা শহরে অবস্থিত একটি মসজিদ। দেশ বিখ্যাত পাগলা মসজিদের পর কিশোরগঞ্জের সবচেয়ে বেশি জনপ্রিয় মসজিদ হলো শহীদী মসজিদ। ঐতিহাসিক মসজিদটি জেলা শহরের প্রাণকেন্দ্রে অবস্থিত। তাছাড়া দেশের বৃহত্তম ঈদগাহ ময়দান - ঐতিহাসিক শোলাকিয়া ঈদগাহ ময়দান এই মসজিদের কাছেই অবস্থিত। তিন তলা ভবন বিশিষ্ট মসজিদটির উপরে রয়েছে ৫ তলা সমান সুউচ্চ বিশাল এক মিনার।‌

মসজিদটিকে ঘিরে রয়েছে একটি কওমি শিক্ষা প্রতিষ্ঠান‌ যার‌ নাম আল-জামিয়াতুল ইমদাদিয়া।

## সংক্ষিপ্ত ইতিহাস
শহীদী মসজিদের ইতিহাস খুব পুরনো না হলেও এর ঐতিহ্য খুবই সমৃদ্ধ। ১৯৩৮ সালে মাওলানা আতাহার আলী কিশোরগঞ্জ আসেন এবং তার মাধ্যমে মসজিদটি পুনর্নির্মিত হয়। ১৯৪৫ সালে, তিনি কিশোরগঞ্জে মসজিদ প্রাঙ্গণে ইমদাদুল উলুম মাদ্রাসা প্রতিষ্ঠা করেন (যার পরবর্তীতে নামকরণ করা হয় 'জামিয়া ইমদাদিয়া')। ১৯৫৮ সালে আতহার আলী মসজিদটিতে ৫ তলা উচ্চতা বিশিষ্ট একটি মিনার নির্মাণের ভিত্তিস্থাপন করেন যার ফলে মসজিদটি ঐতিহ্যবাহী মসজিদ এ পরিণত হয় এবং সকলের দৃষ্টি কাড়ে। কিন্তু মসজিদটির নামকরণের পিছনে একটি ঘটনা রয়েছে ঘটনাটি হল: ১৯৪২ সালের ২৪ অক্টোবর, মসজিদটিতে একদা মুসল্লীরা নামাজ আদায় করছে তখন স্থানীয় হিন্দু সম্প্রদায়ের লোকজন তাদের পূজা উৎসব পালন করার জন্য মসজিদের পাশদিয়ে ঢাক-ঢোল বাজিয়ে যাচ্ছিল যার কারণে মুসল্লিদের নামাজ আদায় করতে সমস্যা সৃষ্টি হয়। তখন অনেক মুসল্লি হিন্দুদের বাধা দেয় এবং যার ফলে একটি সংঘর্ষ তৈরি হয়। সেই সংঘর্ষকে থামানোর জন্য ব্রিটিশ পুলিশ মুসল্লিদের উপর গুলিবর্ষণ করে ফলে অনেক মুসল্লি শহীদ হয় এবং অনেকে আহত হয়। তখন থেকে এর নামকরণ করা হয় **শহীদী মসজিদ**।

## আরও দেখুন
* শোলাকিয়া ঈদগাহ ময়দান
* পাগলা মসজিদ
* আল-জামিয়াতুল ইমদাদিয়া, কিশোরগঞ্জ
## তথ্যসূত্র

বিষয়শ্রেণী:কিশোরগঞ্জ জেলার মসজিদ
বিষয়শ্রেণী:কিশোরগঞ্জ জেলা
উত্তর দক্ষিণ রেলপথ (ভিয়েতনাম)

**উত্তর দক্ষিণ রেলপথ (ভিয়েতনাম) ** হল ভিয়েতনাম এর প্রধান ও দীর্ঘতম রেলপথ বা রেল ব্যবস্থা। এই রেল ব্যবস্থা ১৮৯৯ সাল থেকে ১৯৩৬ সালের মধ্যে গড়ে ওঠে। এটি একটি মিটার গেজ রেলপথ বা রেল ব্যবস্থা। এই রেলপথের মোট দৈর্ঘ্য ১৭২৬ কিলোমিটার। রেলপথটি দেশের রাজধানী শহর এর সঙ্গে ভিয়েতনাম এর ব-দ্বীপ পওরদেশ এর সাইগন শহরকে যুক্ত করেছে। এই রেলপথ হ্যানয় এর হ্যানয় রেলওয়ে স্টেশন থেকে শুরু হয়ে দেশের মধ্য ভাগ অতিক্রম করে দক্ষিণের সাইগন রেলওয়ে স্টেশন পর্যন্ত গেছে। রেলপথে বহু নদী ব্রিজ বা সেতু রয়েছে। এছাড়াও এটি কিছু অরণ্য এলাকার মধওয দিয়ে গেছে। রেলপথটির সঙ্গে দেশের প্রধান শহর হো চিমিন সিটি যুক্ত রয়েছে। এই রেলপথে বর্তমানে উচচ গতির রেল চালানোর কথা চলছে। এই নতুন রেল ব্যবস্থা উত্তর- দক্ষিণ এক্সপ্রেস রেলওয়ে (ভিয়েতনাম) নামে পরিচিত হয়েছে। দেশের ২৩৫ টি রেল স্টেশনের মধ্যে ১৯১ টি রেল স্টেশন এই রেলপথে অবস্থিত।

## ইতিহাস
এই রেলপথ টি নির্মাণ শুরু সয় ১৮৯৯ সালে। এই সময় ইউনান-হাইফোং রেলপথ এরও নির্মাণ শুরু হয়। এই রেলপথ নির্মাণ করে উপনিবেশিক সময় ফ্রান্স সরকার। এই রেলপথ নির্মাণের প্রধান কারণ ছিল হ্যানয় ও হো চি মিন সিটি এর মধ্যে সংযোগ স্থাপনের জন্য। এই রেলপথ সম্পর্ন রূপে উদ্ভোদন করা হয় ১৯৩৬ সালে। এই রেলপথটি নির্মাণের শুরু থেকেই মিটার গেজ রুপে নির্মাণ করা হয়। দেশ স্বধীনতার পর রেলপথটি আরও উন্নত করা হয়। রেলপথের গতি বাড়ারো হয় ধীরে ধীরে। আধুনিক করা হয় সিগন্যালিং বা সংকেত ব্যবস্থার। বর্তমানে রেলপথটিকে উচ্চ গতির রেলপথে নির্মাণের প্রস্তাব রাখা হয়েছে।

## যাত্রী পরিবহন
এই রেলপথে দেশের সবচেয়ে দীর্ঘ রেল পরিসেবা চালু রয়েছে। এই রেলপথে হ্যানয় ও হো চি মিন সিটি এর মাঝে যাত্রী বাহি রেল পরিসেবা রয়েছে। এই যাত্রী বাহি রেল হ্যানয় ও হো চি মিন সিটি এর মাঝের বড় শহর গুলিতে থামে। এছাড়া এই রেলপথে ক্ষুদ্র দূরত্বের রেল পরিসেবাও চালু রয়েছে।
## পণ্য পরিবহন
উত্তর দক্ষিণ রেলপথ টি দেশের উত্তর ও দক্ষিণ অংশের মধ্যে পণ্য পরিবহন করে থাকে। এই রেলপথ দেশের বড় বন্দর গুলির সঙ্গে যুক্ত রয়েছে। প্রতিদিন হ্যানয় ও হো চি মিন সিটি এর মধ্যে পণ্যবাহি রেল চলা চল করে।

## আরও দেখুন
* হাইফোং

## তথ্যসূত্র

বিষয়শ্রেণী:ভিয়েতনামের রেলপথ
বিষয়শ্রেণী:ভিয়েতনামের পরিবহন
বিষয়শ্রেণী:১৯৩৬-এ চালু রেলপথ
শাদাব ফরিদী

**শাদাব ফরিদী** একজন ভারতীয় সঙ্গীত শিল্পী। শাদাব ভারতীয় আপাতবাস্তব টেলিভিশন অনুষ্ঠান মিউজিক কা মহা মুকাবিলার একজন প্রতিযোগী ছিলেন। শাদাবের প্রথম বাণিজ্যিক সাফল্য এসেছিল সালমান খান অভিনীত ২০১৬ সালের চলচ্চিত্র "সুলতান (শিরোনাম গান)" এর মধ্যে দিয়ে।

## পুরস্কার ও সম্মাননা

## ডিস্কোগ্রাফি

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:ভারতীয় নেপথ্য গায়ক
বিষয়শ্রেণী:ভারতীয় পুরুষ সুরকার
বিষয়শ্রেণী:মুম্বইয়ের সঙ্গীতজ্ঞ
তাম্বরম স্যানাটোরিয়াম

**তাম্বরম স্যানাটোরিয়াম** দক্ষিণ ভারতের তামিলনাড়ু রাজ্যের চেন্নাই জেলার দক্ষিণ-পশ্চিম দিকে অবস্থিত একটি লোকালয়৷ এই অঞ্চলটি গ্র্যান্ড সাদার্ন ট্রাঙ্ক রোড বরাবর তাম্বরম ও ক্রোমপেটের মধ্যবর্তী স্থানে রয়েছে৷ চেন্নাই শহরতলি রেলওয়ের চেন্নাই বিচ-ভিল্লুপুরম অংশের তাম্বরম স্যানাটোরিয়াম রেলওয়ে স্টেশনটি এই লোকালয়েই অবস্থিত৷

## ইতিহাস
তাম্বরম থেকে ছয় কিলোমিটার দক্ষিণ-পূর্বে অবস্থিত তাম্বরম স্যানাটোরিয়াম নামটি এসেছে তাম্বরম টিবি স্যানাটোরিয়াম বা বর্তমান গভর্নমেন্ট হসপিটাল অব থোরাসিক মেডিসিন প্রতিষ্ঠানের নাম থেকে৷

১৯২৮ খ্রিস্টাব্দের যক্ষ্মা বিশেষজ্ঞ চিকিৎসক মুত্তু যক্ষ্মা রোগীদের জন্য একটি বিশেষ হাসপাতাল তৈরি করে তাদের সুপরিষেবা প্রদান করা শুরু করেন৷ ১৯৩৭ খ্রিস্টাব্দে তিনি তার পরবর্তী পড়াশুনার জন্য ইংল্যান্ড চলে গেলে এই হাসপাতালটি মাদ্রাজ সরকারকে দান করে দেন৷ সেটিই পরবর্তীকালে স্বাস্থ্যনিবাসে পরিণত হয়৷ 

## তথ্যসূত্র

বিষয়শ্রেণী:তামিলনাড়ুর শহর ও নগর
বিষয়শ্রেণী:চেন্নাইয়ের শহরতলি
বিষয়শ্রেণী:কাঞ্চীপুরম জেলার শহর ও নগর
সৌর জ্যোতি

থাম্ব|330x330পিক্সেল|সৌর জ্যোতির বিবর্তন।
নক্ষত্রের উজ্জলতা পরিমাপ করতে জ্যোতির্বিজ্ঞানীরা সৌর জ্যোতি L_\odot নামে আলাদা একটি একক নামকরণ করেছেন। সূর্য থেকে বের হওয়া আলোর ফোটন কণার শক্তি ফ্লাক্স বের করতে এই একককে কাজে লাগানো হয়। জ্যোতির্বিজ্ঞানীরা একে অন্য নক্ষত্রের, গ্যালাক্সির বা মহাজাগতিক বস্তুর জ্যোতির পরিমাণ বের করতে ব্যবহার করেন।

ইন্টারন্যাশনাল অ্যাস্ট্রোনমিক্যাল ইউনিয়ন ১ সৌর জ্যোতিকে সঙ্গায়িত করতে যেয়ে বলেছেন, 1 L_\odot = 3.828 \times 10^{26} W।  এক্ষেত্রে সৌর নিউট্রিনো জ্যোতিকে যোগ করা হয়নি। সৌর নিউট্রিনো জ্যোতিকে যোগ করা হলে 1 L_\odot = 3.916 \times 10^{26} W. সূর্য একটি ভ্যরিয়েবল নক্ষত্র, তাই এর সৌর জ্যোতি পরিবর্তন হয়। এর মধ্যে বিখ্যাত হচ্ছে ১৬ বছর পরপর সূর্যের সৌর কলঙ্কের কারণে। 

## নির্ণয়
সৌর জ্যোতি প্রতি একক ক্ষেত্রফলে ক্ষমতার ফ্লাক্সের উপর নির্ভর করে। যদি সৌর জ্যোতি L_\odot হয়, A যদি সূর্য থেকে পৃথিবী পর্যন্ত গড় দূরত্ব হয় তবে,

L_\odot = 4\pi k I_\odot A^2 

এক্ষেত্রে k এর মান ১ এর খুব কাছাকাছি। যদিও A এর মান সম্পূর্ণরূপে 1 AU নয়, তবে আমরা গড় হিসেবে একে ধরতে পারি।

## তথ্যসূত্র

বিষয়শ্রেণী:সূর্য
বিষয়শ্রেণী:নাক্ষত্রিক জ্যোতির্বিজ্ঞান
বিষয়শ্রেণী:ক্ষমতার একক
বিষয়শ্রেণী:জ্যোতির্বিদ্যায় পরিমাপের একক
ডেভন কনওয়ে

**ডেভন ফিলিপ কনওয়ে** (জন্ম ৮ জুলাই ১৯৯১) একজন দক্ষিণ আফ্রিকার জন্মগ্রহণকারী নিউজিল্যান্ডীয় ক্রিকেটার। নিউজিল্যান্ড ক্রিকেট দলের অন্যতম সদস্য। 

## ঘরোয়া এবং টি২০ ফ্র্যাঞ্চাইজি ক্যারিয়ার
২০২০ সালের নভেম্বরে বে ওভাল, মাউন্ট মঙ্গানুইয়ে ওয়েস্ট ইন্ডিজের বিরুদ্ধে দ্বিপাক্ষিক সিরিজে সতীর্থ গ্লেন ফিলিপসের সাথে ৩য় উইকেটে **১৮৪** রানের পার্টনারশিপ খেলেন যা কোনো ৩য় উইকেটে করা সর্বোচ্ছ অংশীদারী স্কোর।

২০২১ সালের মার্চে সেডন পার্ক, হ্যামিল্টনে বাংলাদেশের বিরুদ্ধে দ্বিপাক্ষিক সিরিজে ৫২ বলে অপরাজিত **৯২** রানের ইনিংস খেলেন যা কোনো উইকেটকিপার ব্যাটসম্যানের ৮ম সর্বোচ্চ স্কোর।

## তথ্যসূত্র

## বহিঃসংযোগ

বিষয়শ্রেণী:১৯৯১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:দক্ষিণ আফ্রিকান ক্রিকেটার
বিষয়শ্রেণী:গটেংয়ের ক্রিকেটার
বিষয়শ্রেণী:ডলফিন্সের ক্রিকেটার
বিষয়শ্রেণী:লায়ন্সের ক্রিকেটার
বিষয়শ্রেণী:ওয়েলিংটনের ক্রিকেটার
বিষয়শ্রেণী:সমারসেটের ক্রিকেটার
বিষয়শ্রেণী:জোহানেসবার্গ থেকে আগত ক্রিকেটার
বিষয়শ্রেণী:নিউজিল্যান্ডে অভিবাসনকারী দক্ষিণ আফ্রিকান
বিষয়শ্রেণী:নিউজিল্যান্ডীয় ক্রিকেটার
বিষয়শ্রেণী:নিউজিল্যান্ডের টেস্ট ক্রিকেটার
বিষয়শ্রেণী:নিউজিল্যান্ডের একদিনের আন্তর্জাতিক ক্রিকেটার
বিষয়শ্রেণী:নিউজিল্যান্ডের টুয়েন্টি২০ আন্তর্জাতিক ক্রিকেটার
বিষয়শ্রেণী:চেন্নাই সুপার কিংসের ক্রিকেটার
বিষয়শ্রেণী:দক্ষিণ আফ্রিকান শ্বেতাঙ্গ ব্যক্তি
বিষয়শ্রেণী:টেস্ট ক্রিকেট অভিষেকে সেঞ্চুরি করা ক্রিকেটার
বিষয়শ্রেণী:উইজডেন বর্ষসেরা ক্রিকেটার
বিষয়শ্রেণী:২০২৩ ক্রিকেট বিশ্বকাপের ক্রিকেটার
বিষয়শ্রেণী:জোবার্গ সুপার কিংসের ক্রিকেটার
আবদুল্লাহ জুলবেজাদাইন

**আবদুল্লাহ জুলবেজাদাইন** মুহাম্মাদের (সাঃ) একজন সাহাবা ছিলেন। তিনি ইসলাম গ্রহণ করার জন্য তার সমস্ত সম্পত্তি ও বাসস্থান হারিয়েছিলেন। তিনি অল্প কয়েকজন সাহাবাদের মধ্যে একজন যাদের কবরে নেমে স্বয়ং মুহাম্মাদ (সাঃ) লাশ দাফন করেছেন।

## নাম ও পরিচয়
আবদুল্লাহ জুলবেজাদাইন মক্কা ও মদিনার মাঝামাঝি স্থানে মুযায়না গোত্রের ব্যক্তি ছিলেন। ইসলাম গ্রহণের পূর্বে জুলবেজাদাইনের নাম ছিলো **আব্দুল উজ্জা** নামে পরিচিত ছিলেন। ছোটবেলায় তার পিতা মারা যায়, তিনি তার চাচার নিকট বড় হন। ইসলাম গ্রহণের পরে মুহাম্মাদ তার নাম পরিবর্তন করে আবদুল্লাহ রেখে দেন। এবং পরবর্তী সময়ে তিনি আবদুল্লাহ জুলবেজাদাইন নামে পরিচিতি লাভ করেন।

## ইসলাম গ্রহণের ঘটনা
আবদুল্লাহ জুলবেজাদাইন ইসলাম গ্রহণের পূর্ব থেকেই ইসলাম ও মুহাম্মাদের প্রতি অনুরক্ত ছিলেন। তিনি মনে মনে ইসলাম গ্রহণ করার জন্য প্রস্তুত ছিলেন। মুহাম্মাদ মদিনায় হিজরত করার পরে, আবদুল্লাহ তার চাচার নিকট গিয়ে জানতে চায়, তিনি ইসলাম গ্রহণ করতে চান কীনা? তার চাচা ইসলাম গ্রহণ করতে অসম্মতি জানান, তবে তিনি মুহাম্মাদকে সত্য নবী বলে আখ্যায়িত করেন। এরপরে জুলবেজাদাইন তার চাচার নিকট নিজের ইসলাম ধর্মের প্রতি অনুরক্ততা প্রকাশ করেন, এবং ইসলাম গ্রহণের কথা বাসনা পোষণ করেন।

তার চাচা এই ঘটনায় মনঃক্ষুণ্ণ হন, এইজন্য জুলবেজাদাইনকে বাড়ি থেকে বের করে দেন এবং তাকে যেসব উট, ছাগল, ভেড়া ও ঘোড়া দিয়েছিলো সেগুলোও ফেরত নেন। এমনকি জুলবেজাদাইনের সকল কাপড়ও কেড়ে নেন। এরপরে জুলবেজাদাইন তার মায়ের থেকে অল্প কিছু কাপড় নিয়ে লজ্জাস্থান ঢেকে মদিনার উদ্দেশ্যে রওনা দেন। মুহাম্মাদ তার সকল ঘটনা শুনে তাকে আসহাবে সুফফার অন্তর্ভুক্ত করে নিলেন, তার থাকার ও খাবারের ব্যবস্থার করে দিলেন এবং নাম পরিবর্তন করে দিলেন।

## আচরণ
তিনি আসহাবে সুফফার অন্তর্ভুক্ত হয়ে দীর্ঘসময় কুরআন তেলওয়াত করতেন। তিনি উচ্চস্বরে কুরআন তেলওয়াত করতে পছন্দ করতেন। এইজন্য সাহাবাগন তার বিরুদ্ধে একবার অভিযোগও করেছিলেন।

## তাবুকের যুদ্ধে অংশগ্রহণ
তিনি ইসলামের অন্যতম যুদ্ধ তাবুকের যুদ্ধে অংশগ্রহণ করেছিলেন। তিনি এই যুদ্ধে কোন আর্থিক অবদান রাখতে পারেননি, তবে তিনি মুহাম্মাদের নিকট এই যুদ্ধে শহীদ হবার দোয়া করতে বলেন। তখন মুহাম্মাদ দোয়া করেন, যেন তিনি এই যুদ্ধে কোনভাবেই শাহাদত বরন না করেন। তিনি এই যুদ্ধে শাহাদত বরন করেননি, বরং তিনি এই যুদ্ধে গুরুত্বপূর্ণ ভুমিকা পালন করেন।

## মৃত্যু
তিনি তাবুকের যুদ্ধের অল্প কিছুদিন পরেই জ্বরে আক্রান্ত হয়ে মৃত্যুবরণ করেন, তাকে রাতের বেলায় দাফন করা হয়, তার করবের পাশে আলোর বাতি নিয়ে দাড়িয়ে ছিলেন বেলাল, আর করবের অভ্যন্তরে নেমেছিলেন স্বয়ং মুহাম্মাদ, আর লাশ বহন করে ছিলেন আবু বকর ও ওমর ইবনুল খাত্তাব। ইতিহাস থেকে জানা যায়, মুহাম্মাদ মাত্র কয়েকজন ব্যক্তির কবরে নেমে তাদের লাশ দাফন করেছেন, এর মধ্যে আবদুল্লাহ জুলবেজাদাইন একজন।

## আরও দেখুন

* আসহাবে সুফফা
* তাবুকের যুদ্ধে

## তথ্যসূত্র

বিষয়শ্রেণী:পুরুষ সাহাবা
প্রমদাচরণ সেন

**প্রমদাচরণ সেন** (১৮ মে, ১৮৫৯ – ২১ জুন ১৮৮৫) একজন বাঙালি শিশুসাহিত্যিক, সম্পাদক ও শিক্ষাবিদ।

## প্রারম্ভিক জীবন
কলকাতার এন্টালিতে জন্মগ্রহণ করেন প্রমদাচরণ। তার পিতা পুলিশ কর্মচারী ছিলেন। ১৮৭২ সালে ছাত্রবৃত্তি পরীক্ষায় উত্তীর্ণ হয়ে ভর্তি হন কলকাতার হেয়ার স্কুলে। তাদের পৈতৃক নিবাস ছিল খুলনা জেলার সেনহাটী। হেয়ার স্কুল থেকে বৃত্তিসহ প্রবেশিকা পরীক্ষা পাশ করে প্রেসিডেন্সী কলেজে পড়বার সময় ব্ৰাহ্মসমাজে যোগ দেওয়ায় পিতৃগৃহ থেকে বিতাড়িত হন তিনি। শিক্ষক শিবনাথ শাস্ত্রীর দ্বারা গভীরভাবে প্রভাবিত ছিলেন। লাতিন এবং ফরাসি ভাষা শিখে গিলখ্রিস্ট পরীক্ষার প্রস্তুতি নিতে থাকেন তিনি। গিলখ্রিস্ট পরীক্ষায় তিনি তৃতীয় স্থান অধিকার করলেও তাঁর ভাগ্যে বৃত্তি জোটেনি। কলকাতায় বসে লন্ডন বিশ্ববিদ্যালয়ের বি.এ পরীক্ষা দেওয়ার জন্য আবেদন করেন। লন্ডন বিশ্ববিদ্যালয়ের আপত্তি না থাকলেও কলকাতা বিশ্ববিদ্যালয় সম্মতি দেয়নি বলে তাঁর পক্ষে আর বি.এ পরীক্ষা দেওয়া সম্ভব হয়ে ওঠেনি। বাড়ি থেকে অর্থসাহায্য বন্ধ হওয়ায় তিনি চব্বিশ পরগণার নকিপুর স্কুলে কিছুদিন শিক্ষকতা করেন। এরপর তিনি সিটি কলেজিয়েট স্কুলের অতিরিক্ত শিক্ষক হিসাবে যোগদান করেন। রোজগারের একটা অংশ শিশুকল্যাণের জন্য ব্যয় করতেন সাহিত্যিক শিক্ষাবিদ প্রমদাচরণ।

## সাহিত্য
তার সাথে সাহিত্যিক উপেন্দ্রকিশোর রায়চৌধুরীর পরিচয় হয়। শিশুসাহিত্য রচনায় আগ্রহ হয়। মাসিক শিশু পত্রিকা *সখা* প্রকাশ করার ইচ্ছা থাকলেও অর্থসাহায্য পাননি। নিজের জমানো অর্থ ব্যয় করে  ১৮৮৩ সালের ১ জানুয়ারি সখা পত্রিকা প্রকাশ করেন প্রমদাচরণ। তিন বছর *সাখী* পত্রিকার সম্পাদক ছিলেন তিনি। তার রচিত গ্রন্থগুলি হল *মহাজীবনের আখ্যায়িকাবলী*, *চিন্তাশতক*, *সাথী*, *ভীমের কপাল* ইত্যাদি।

## তথ্যসূত্র

বিষয়শ্রেণী:১৮৫৯-এ জন্ম
বিষয়শ্রেণী:১৮৯০-এ মৃত্যু
বিষয়শ্রেণী:২০শ শতাব্দীর ভারতীয় ঔপন্যাসিক
বিষয়শ্রেণী:বাঙালি শিশুসাহিত্যিক
বিষয়শ্রেণী:কলকাতা জেলার ব্যক্তি
বিষয়শ্রেণী:বাঙালি সম্পাদক
বিষয়শ্রেণী:বাঙালি লেখক
থাইকম ৮

**থাইকম ৮** () হলো থাইল্যান্ডের একটি যোগাযোগ উপগ্রহ। এটি  থাইকম পাবলিক লিমিটেড কোম্পানি দ্বারা পরিচালিত থাইকম উপগ্ৰহ সিরিজের ৮ম যোগাযোগ উপগ্ৰহ। এটি ব্যাংকক, থাইল্যান্ড থেকে নিয়ন্ত্রণ করা হয়।

## সংক্ষিপ্ত বিবরণ
অরবিটাল এটিকে দ্বারা নির্মিত,  ভরের থাইকম ৮ যোগাযোগ উপগ্রহটি ৭৮.৫° পূর্ব ভূস্থির অবস্থান থেকে থাইল্যান্ড, ভারত এবং আফ্রিকাকে পরিষেবা প্রদান করছে। স্যাটেলাইটের মাধ্যমে আবাসিক আবাসস্থলগুলিতে উচ্চ সংজ্ঞার টেলিভিশন সংকেত পাঠানোর জন্য এটি ২৪টি সক্রিয় কু-ব্যান্ড ট্রান্সপন্ডার দিয়ে সজ্জিত।

## উৎক্ষেপণ
থাইকম ৮ ১৮ মার্চ ২০১৪ সালে কক্ষপথে উৎক্ষেপণের জন্য অনুমতি পেয়েছিল। এটি ২৭ মে ২০১৬ তারিখে ফ্লোরিডার কেপ ক্যানাভেরাল এসএলসি-৪০ এ স্পেসএক্সের মাধ্যমে উৎক্ষেপণ করা হয়েছিল। এটি ফ্যালকন ৯ দ্বারা উৎক্ষেপিত চতুর্থ উপগ্রহ এবং থাইকম ৮ উৎক্ষেপণের জন্য ব্যবহৃত রকেটের প্রথম পর্যায়টি সফলভাবে এএসডিএস-এ অবতরণ করে। 

## ফ্যালকন ৯-এর প্রথম পর্যায়ের পুনরায় ব্যবহার
বি ১০২৩-এর প্রথম পর্যায়টি পরে ফ্যালকন হেভির সাইড বুস্টার হিসাবে রূপান্তরিত হয়েছিল, যা ২০১৭ সালের ক্যালেন্ডারের ২০ তম সপ্তাহে স্থিতিশীল অগ্নি পরীক্ষা সম্পন্ন করে। এরপর ফ্যালকন হেভি মেডেন টেস্ট ফ্লাইটের সময় কেপ ক্যানাভেরাল এয়ার ফোর্স স্টেশনের ল্যান্ডিং জোন ১-এ এই প্রথম পর্যায়টি আবার অবতরণ করে।

## আরও দেখুন
* থাইকম
* থাইকম ৪
* থাইকম ৫
* থাইকম ৬
* থাইকম ৭

## তথ্যসূত্র

## বহিঃসংযোগ
* থাইকম ৮ এর তথ্য 
* স্পেসএক্সে থাইকম ৮ মিশনের বিবরণ 
* স্পেসএক্স লঞ্চ ওয়েবকাস্ট 
* থাইকোম ৮ এর চিত্র

বিষয়শ্রেণী:থাইকম-এর কৃত্রিম উপগ্রহ
খসড়া প্রণয়ন যন্ত্র

থাম্ব|একটি অঙ্কন বোর্ডের সাথে সংযুক্ত '''খসড়া প্রণয়ন যন্ত্র।'''
একটি **খসড়া প্রণয়ন যন্ত্রটি** প্রযুক্তিগত অঙ্কনে ব্যবহৃত একটি সরঞ্জাম , এর উপরে এক জোড়া মাপনী(স্কেল) স্থাপিত থাকে যা ডান কৌণিক দিকে ঘোরার অনুমতি দেয় এমন একটি সংযুক্ত চাঁদার মাথার উপর ডান দিকে একটি কোণ তৈরি করে। অন্যভাবে বলা যায়, খসড়াতে ব্যবহৃত একটি যন্ত্র, যা একটি টি-স্কেল, স্কেল, ত্রিভুজ এবং চাঁদার সম্মিলিত ক্রিয়া সরবরাহ করে; এটি একটি অঙ্কন বোর্ড বা অঙ্কন টেবিলের সাথে সংযুক্ত থাকে। 

**চাঁদার মাথা** (দুটি মাপনী এবং চাঁদা ক্রিয়াকৌশল) অঙ্কন বোর্ডের পৃষ্ঠের উপরে অবাধে স্থানান্তর করতে সক্ষম হয়,প্রত্যক্ষ বা পরোক্ষভাবে অঙ্কন টেবিলে নোঙ্গরযুক্ত দুটি গাইডের নড়াচড়ার মাধ্যমে। এই গাইডগুলি, যা পৃথকভাবে কাজ করে, অঙ্কন বোর্ডের অনুভূমিক বা উল্লম্ব দিকটিতে সেটের গতিবিধি নিশ্চিত করে এবং একে অপরের সাথে স্বাধীনভাবে আটকানো যায়।
বাম|থাম্ব| একটি সমান্তরাল বিধি মেনে তৈরি অঙ্কন বোর্ড, খসড়া মেশিনগুলির অগ্রদূত।
থাম্ব|এরকোল মেরেল্লি কার্যালয়, সেষ্টো সান জিওভান্নি। ছবি: পাওলো মন্টি, ১৯৬৩।
খসড়া তৈরির যন্ত্রটি চার্লস এইচ লিটল ১৯০১ সালে আবিষ্কার করেছিলেন (ইউএস অধিকার সংরক্ষণ নং ১,০৮১,৭৫৮) এবং তিনি যন্ত্রটি তৈরি ও বিক্রয় করতে ক্লিভল্যান্ড, ওহিওতে সার্বজনীন খসড়া প্রণয়ন যন্ত্র সংস্থা প্রতিষ্ঠা করেছিলেন। 

১৯২০ এর দশক থেকে ইউরোপীয় সংস্থাগুলির নকশা কার্যালয়গুলিতে খসড়া প্রণয়ন যন্ত্রগুলি উপস্থিত ছিল। এনসাইক্লোপিডিয়া ব্রিটানিকা ১৯৩০ সালটি এই সরঞ্জাম চালু হওয়ার সাথে সাথে স্পষ্টভাবে উল্লেখ করেছে, তবে ১৯১৩ সালের "মেমরি ডি আর্কিটেটুরা প্রীতি" এর একটি বিজ্ঞাপন  এই তারিখের বিশ বছর পূর্বে রেখেছিল।

পুরানো নকশার শ্রেণিগুলিতে, নকশাদি নকল করার যন্ত্রবিশেষ দ্বারা আশ্বাস দেওয়া হয়েছিল চাঁদার মাথার গতিবিধি যা তার গতির পরিসীমা জুড়ে মাথাকে একই কৌণিক অবস্থানে রাখতে পারে। বাহুগুলি একটি ওজন যা অন্য ওজনের ভারসাম্য বা স্প্রিংয়ের একটি ক্রিয়াকলাপ দ্বারা ভারসাম্যপূর্ণ ছিল।

সাধারণত, যন্ত্রটি একটি শক্ত এবং মসৃণ পৃষ্ঠযুক্ত একটি অঙ্কন বোর্ডে স্থাপন করা হয়, একটি ভিত্তির সাথে নোঙ্গর করা হয় যেটা যন্ত্রটিকে  এবং উচু করে। সুতরাং,কার্যকারী পৃষ্ঠের উপর অঙ্কনের উপলব্ধি সর্বাধিক সুবিধাজনক উপায়ে অর্জন করা যেতে পারে যেটা অনুভূমিক থেকে উল্লম্ব পর্যন্ত যে কোনও কোণে ঝুঁকতে পারে।

বড় অঙ্কন তৈরি বা পরিবেশের আলোকসজ্জা সহ নকল করা বোর্ডগুলির জন্য A0 দ্বিগুণ-আকারের বোর্ডগুলির জন্য বিশেষ সংস্করণ রয়েছে, যেটায় নির্দিষ্ট সাহায্যের জন্য প্রয়োজনীয় সমস্ত কিছু রয়েছে।

খসড়া তৈরির যন্ত্রের মাধ্যমে কেউ অঙ্কন ক্রিয়াকলাপ সম্পাদন করতে পারে যা অন্যথায় কেবল সনাতন বর্গাকার মাপনী এবং চাঁদার আরও জটিল ব্যবহারের মাধ্যমে অর্জন করা যেতে পারে, উদাহরণস্বরূপ, একটি পূর্বনির্ধারিত কোণ, কোণগুলির পরিমাপ ইত্যাদি অনুসারে সমান্তরাল রেখা অঙ্কন,লম্ব লাইনগুলি,আনত লাইনগুলি অঙ্কন ।

কম্পিউটার-সহায়ক নকশার (সিএডি) বিকাশের সাথে সাথে খসড়া প্রণয়ন যন্ত্রগুলির ব্যবহার, বিশেষত পেশাদার ক্ষেত্রে, মারাত্মকভাবে হ্রাস পেয়েছে, প্রথমে কলমের নকশাকারীরা এবং তারপরে বড় আকারে কালি মুদ্রণযন্ত্র দ্বারা  স্থানচ্যুত করা হয়েছে ।

## তথ্যসূত্র

বিষয়শ্রেণী:প্রযুক্তিগত অঙ্কন সরঞ্জাম
বিষয়শ্রেণী:দৃশ্যকলা উপকরণ
আমেরিকান বিপ্লবের জাদুঘর

**আমেরিকান বিপ্লবের জাদুঘর** (পূর্বে **আমেরিকান রেভোলিউশন সেন্টার** ) পেনসিলভেনিয়ার ফিলাডেলফিয়ায় অবস্থিত একটি জাদুঘর, যা আমেরিকান বিপ্লবের গল্প বলার জন্য নিবেদিত। জাদুঘরটি জনগণের জন্য উন্মুক্ত করা হয়েছিল, লেক্সিংটন এবং কনকর্ডে, ১৭৭৫ সালের ১৯শে এপ্রিল, যুদ্ধের প্রথম লড়াইয়ের ৪৪২ তম বার্ষিকীতে। 

## ওভারভিউ
যাদুঘরটিতে রয়েছে শিল্পকর্ম এবং ভাস্কর্য, টেক্সটাইল এবং অস্ত্র, পান্ডুলিপি এবং বিরল বই সহ কয়েক হাজার বস্তুর সংকলন। স্থায়ী এবং বিশেষ প্রদর্শনী গ্যালারী, থিয়েটার এবং বড় আকারের টেবিলগুলি ব্যক্তি এবং ঘটনাগুলিকে চিত্রিত করে এবং আমেরিকান বিপ্লবের ইতিহাস এবং অবিরত প্রাসঙ্গিকতায় মানুষকে বিজড়িত করে।

জেনারেল জন পি জাম্পার পরিচালনা পর্ষদের চেয়ারম্যানের দায়িত্ব পালন করছেন। ডাঃ আর স্কট স্টিফেনসন ২০১৮ সালের নভেম্বর মাসে নভেম্বরে রাষ্ট্রপতি এবং সিইও নির্বাচিত হয়েছিলেন। ফিলাডেলফিয়ার  আঞ্চলিক মিডিয়া উদ্যোক্তা এবং সমাজসেবক এইচএফ "জেরি" লেনস্টেস্ট ২০০৫ সাল থেকে ২০১৬ সাল পর্যন্ত পরিচালনা পর্ষদের চেয়ারম্যান হিসাবে দায়িত্ব পালন করেছেন এবং ২০১৭ সালে যাদুঘরটি উদ্বোধনে নেতৃত্ব দেওয়ার ক্ষেত্রে গুরুত্বপূর্ণ ভূমিকা পালন করেছিলেন।  আমেরিকান বিপ্লবের জাদুঘর প্রতিদিন সকাল 10:00 টা থেকে বিকাল 5:00 টা পর্যন্ত খোলা থাকে।

## অবস্থান
ফিলাডেলফিয়ার ঐতিহাসিক প্রাণকেন্দ্রে জাদুঘরটি অবস্থিত, যে শহরটি আমেরিকা প্রতিষ্ঠার সদর দফতর হিসাবে কাজ করে। স্থানটি মার্কিন যুক্তরাষ্ট্রের প্রথম ব্যাঙ্ক থেকে রাস্তা জুড়ে এবং ইন্ডিপেন্ডেন্স হল, জাতীয় সংবিধান কেন্দ্র, মার্কিন যুক্তরাষ্ট্রের দ্বিতীয় ব্যাংক, আমেরিকান দার্শনিক সোসাইটি, কারেন্টার্স হল এবং লিবার্টি বেল থেকে দুই ব্লক।

## সংগ্রহ থেকে নির্বাচন

চিত্র:The March to Valley Forge William Trego.png|*মার্চ থেকে Valley Forge*, William B. T. Trego (1883)
চিত্র:1776 Continental Currency.jpg|মহাদেশীয় মুদ্রা (1776)

চিত্র:Declaration First Newspaper Printing.jpg|প্রথম সংবাদপত্র মুদ্রণ এর স্বাধীনতার ঘোষণা *[[Pennsylvania Evening Post|পেনসিলভানিয়া সান্ধ্য পোস্ট]]* (1776)
চিত্র:Plan of the Battle of Brandywine.jpg|পরিকল্পনা of the Battle of Brandywine (1777)
 

## তথ্যছক

## বহিঃসংযোগ
* 

বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
বিষয়শ্রেণী:ফিলাডেলফিয়ার জাদুঘর
বিষয়শ্রেণী:২০১৭-এ প্রতিষ্ঠিত জাদুঘর
চেলায়ুর

**চেলায়ুর** দক্ষিণ ভারতের তামিলনাড়ু রাজ্যে অবস্থিত চেঙ্গলপট্টু জেলায় চেন্নাই শহরের উপকণ্ঠে অবস্থিত একটি ঘনবসতিপূর্ণ অঞ্চল। এটি তাম্বরম-বেলাচেরি সড়কের ওপর অবস্থিত৷ পূর্বে এই স্থান *সিলাইয়ুর* নামে পরিচিত ছিল বলে জানা যায়৷ পার্শ্ববর্তী লোকালয়গুলি হলো, তাম্বরম, মাসমবক্কম, রাজাকীলবক্কম, সেমবক্কম, সিদ্ধলবক্কম এবং মেটবক্কম৷

ভারতীয় বিমানবাহিনীর একটি বেস রয়েছে এই লোকালয়ে৷ এটি অবসরপ্রাপ্ত বিমানবাহিনীর আধিকারিক ও কর্মকর্তাদের সবচেয়ে পছন্দের জায়গা হওয়ায় এখানকার সংস্কৃতি মিশ্র৷ উত্তর ভারতীয়, পূর্ব ভারতীয়, অন্ধ্রপ্রদেশ, কেরালা প্রভৃতি অঞ্চলের লোক রয়েছেন বিপুল সংখ্যায়৷ বিগত কিছু বছরে এই শহরতলির জনতত্ত্বগত প্রভূত পরিবর্তন দেখা যায়৷ এছাড়াও এখানে রয়েছে দেশীয় ও আন্তর্জাতিক একাধিক বেসরকারি সংস্থা৷

নিকটবর্তী রেলওয়ে স্টেশনটি হলো তাম্বরম রেলওয়ে স্টেশন এছাড়াও ৯ কিলোমিটারের মধ্যে রয়েছে চেন্নাই আন্তর্জাতিক বিমানবন্দর৷ বাস পরিষেবার মাধ্যমে চেলায়ুর চেন্নাইয়ের পূর্ব তাম্বরম বাস টার্মিনাসটি তিন কিলোমিটারের মধ্যে অবস্থিত৷

## চেলায়ুর জলাশয়
পেরুমাল মন্দিরের নিকটস্থ চেলায়ুর হ্রদ(বা জলাশয়)-টি ঐতিহাসিকভাবে যথেষ্ট গুরুত্বপূর্ণ ও চোল সাম্রাজ্য সময়কালীন বলে অনুমান করা হয়৷ এর ইতিহাস প্রায় চারশ বছর পুরাতন৷ চোল রাজা ত্রিভুবন চক্রবর্তী বিজয়কন্দ গোপালনের সময়কালীন তথ্য অনুসারে এটি পেরুমাল মন্দিরের সম্পত্তির অংশীভূত৷

## তথ্যসূত্র

বিষয়শ্রেণী:তামিলনাড়ুর শহর ও নগর
বিষয়শ্রেণী:চেন্নাইয়ের শহরতলি
সার্স-কোভি-২ ভাইরাসের আলফা প্রকারণ

**সার্স-কোভি-২ ভাইরাসের আলফা প্রকারণ** বা **বি.১.১.৭ বংশ** () সার্স-কোভি-২ (গুরুতর তীব্র শ্বাসযন্ত্রীয় রোগলক্ষণসমষ্টি সৃষ্টিকারী ভাইরাস-২) নামক ভাইরাসের একটি প্রকারণ, যে ভাইরাসটি করোনাভাইরাস রোগ ২০১৯ (কোভিড-১৯) নামক সংক্রামক রোগটি সৃষ্টির জন্য দায়ী। এটি **২০ই/৫০১ওয়াই.ভি১** (20I/501Y.V1) বা **উদ্বেগজনক প্রকারণ ২০ডিইসি-০১** (Variant of Concern 20DEC-01, সংক্ষেপে VOC-20DEC-01) কিংবা আরও প্রচলিতভাবে **যুক্তরাজ্য প্রকারণ** (UK variant), **ব্রিটিশ প্রকারণ** (British variant) বা **কেন্ট প্রকারণ** (Kent variant) বিকল্প নামগুলি দ্বারাও পরিচিত। এটি সার্স-কোভি-২ ভাইরাসের সবচেয়ে গুরুত্বপূর্ণ প্রকারণগুলির একটি হিসেবে পরিগণিত। ধারণা করা হয় এটি বন্য প্রকারের সার্স-কোভি-২ অপেক্ষা ৪০%-৮০% বেশি সংবহনযোগ্য (বেশীরভাগ প্রাক্কলন এই পরিসীমার মধ্যবর্তী থেকে উচ্চ অবস্থানে বিরাজমান)। ২০২০ সালের সেপ্টেম্বর মাসে যুক্তরাজ্যে কোভিড-১৯-এর মহামারি চলাকালে সংগৃহীত একটি নমুনা থেকে ঐ বছরের নভেম্বর মাসে এই প্রকারণটিকে শনাক্ত করা হয়। প্রকারণটি ডিসেম্বরের মাঝামাঝি দ্রুত ছড়িয়ে পড়তে শুরু করে এবং এটির ছড়িয়ে পড়ার সাথে দেশটিতে রোগটির সংক্রমণের হার তাৎপর্যপূর্ণভাবে বৃদ্ধি পাওয়ার মধ্যে সম্পর্ক প্রতিষ্ঠিত হয়েছে। এই প্রকারণটিতে ভাইরাসটির কীলকাকার প্রোটিনগুলিতে এক বা একাধিক পরিব্যক্তি সংঘটিত হয়েছে, ফলে ভাইরাসটির এই প্রকারণটি দ্রুত ছড়িয়ে পড়ছে। স্বাভাবিকের চেয়ে বেশি পরিব্যক্তি ঘটার কারণেও এই প্রকারণটি দৃষ্টি আকর্ষণ করেছে।

২০২১ সালের জানুয়ারি মাসের তথ্য অনুযায়ী সার্স-কোভি-২ ভাইরাসের বংশাণুসমগ্র অনুক্রম নির্ণয়করণের ঘটনাগুলির অর্ধেকেরও বেশি যুক্তরাজ্যে সম্পাদিত হয়। এর ফলে প্রশ্ন উঠেছে সারা বিশ্বে ভাইরাসটির আরও কতগুলি গুরুত্বপূর্ণ প্রকারণ অশনাক্তকৃত অবস্থায় ঘুরে বেড়াচ্ছে।
২০২১ সালের ২রা ফেব্রুয়ারি, পাবলিক হেলথ ইংল্যান্ড এই প্রতিবেদন প্রকাশ করে যে তারা ইতিমধ্যেই “ই৪৮৪কে পরিব্যক্তিবিশিষ্ট সীমিতসংখ্যক বি.১.১.৭ ভিওসি-২০২০১২/০১ বংশাণুসমগ্র শনাক্ত করেছে,” যেটিকে তারা “উদ্বেগজনক প্রকারণ ২০২১০২/০২” নাম দেয়। এই পরিব্যক্তিটি ৫০১.ভি২ প্রকারণ এবং বি.১.১.২৪৮ বংশতেও অবস্থিত এবং এটি টিকার কার্যকারিতা হ্রাস করতে পারে।

## তথ্যসূত্র

বিষয়শ্রেণী:সার্স-কোভি-২ ভাইরাসের প্রকারণ
বিষয়শ্রেণী:যুক্তরাজ্যে করোনাভাইরাসের বৈশ্বিক মহামারি
বিষয়শ্রেণী:যুক্তরাজ্যে কোভিড-১৯ বৈশ্বিক মহামারি
সম্পূর্ণ বংশাণুসমগ্র অনুক্রম নির্ণয়

যে প্রক্রিয়ায় ক্রোমোজোমের DNA তে N₂ বেসগুলো অনুক্রম নির্ণয় করা হয় তাকে **জিনোম সিকোয়েন্সিং** বা **সম্পূর্ণ বংশাণুসমগ্র অনুক্রম নির্ণয়** বলে।**জিনোম সিকোয়েন্সিং** বা **সম্পূর্ণ বংশাণুসমগ্র অনুক্রম নির্ণয়** বলতে একটিমাত্র প্রচেষ্টায় কোনও জীবদেহের বংশাণুসমগ্রের সম্পূর্ণ বা প্রায়-সম্পূর্ণ ডিএনএ অনুক্রম নির্ণয় করার প্রক্রিয়াকে বোঝায়। এই প্রক্রিয়াতে কোনও জীবদেহে উপস্থিত ক্রোমজোমীয় ডিএনএ-র পাশাপাশি মাইটোকন্ড্রিয়াস্থিত ডিএনএ, এবং উদ্ভিদের ক্ষেত্রে হরিৎ কণিকা তথা ক্লোরোপ্লাস্টে অবস্থিত সমগুলি ডিএনএ-র অনুক্রম নির্ণয় করার প্রক্রিয়াগুলি অন্তর্ভুক্ত। একে ইংরেজি পরিভাষায় "হোল জিনোম সিকোয়েন্সিং" (, সংক্ষেপে WGS) বা "জিনোম সিকোয়েন্সিং" বলা হয়।

সম্পূর্ণ বংশাণুসমগ্র অনুক্রম নির্ণয় মূলত একটি গবেষণামূলক সরঞ্জাম হিসেবেই ব্যাপকভাবে ব্যবহৃত হলেও ২০১৪ সালে এটিকে চিকিৎসালয়ে প্রবর্তন করা হয়। ভবিষ্যতে ব্যক্তিগত যত্নভিত্তিক চিকিৎসাবিজ্ঞান ক্ষেত্রে সম্পূর্ণ বংশাণুসমগ্র অনুক্রম উপাত্তগুলি নিরাময়ী হস্তক্ষেপমূলক কর্মকাণ্ডকে পরিচালিত করতে একটি গুরুত্বপূর্ণ সরঞ্জাম হিসেবে ব্যবহৃত হতে পারে। একক-নিউক্লিওটাইড বহুরূপিতা স্তরে ডিএনএ অনুক্রম নির্ণয় সরঞ্জামটি সংশ্লিষ্টতা গবেষণা থেকে কার্যমূলক প্রকারণগুলি চিহ্নিত করতে ব্যবহৃত হতে পারে এবং বিবর্তনীয় জীববিজ্ঞান শাস্ত্রে আগ্রহী গবেষকদের জ্ঞান উন্নত করতে সহায়ক হতে পারে, এবং এভাবে রোগাক্রান্ত হবার ঝুঁকির মাত্রা ও ঔষধের প্রতিক্রিয়া পূর্বাভাস করার ভিত্তি স্থাপন করতে পারে।

সম্পূর্ণ বংশাণুসমগ্র অনুক্রম নির্ণয় এবং ডিএনএ চরিত্রায়ন - এই দুইয়ের মধ্যে পার্থক্য আছে। ডিএনএ চরিত্রায়নের কেবলমাত্র কোনও নির্দিষ্ট ব্যক্তি বা দল থেকে বংশাণুগত উপাদান এসেছে কি না, তার সম্ভাব্যতা নির্ণয় করা হয়, এবং এতে বংশাণুগত সম্পর্ক, উৎসা বা বিশেষ বিশেষ রোগে আক্রান্ত হবার ঝুঁকিমাত্রা সম্পর্কে অতিরিক্ত কোনও তথ্য থাকে না। অধিকন্তু, সম্পূর্ণ বংশাণুসমগ্র অনুক্রম নির্ণয়ের সাথে বংশাণুসমগ্রের নির্দিষ্ট উপসেটের অনুক্রম নির্ণয়কারী পদ্ধতি, যেমন সম্পূর্ণ একজোম অনুক্রম নির্ণয় (বংশাণুসমগ্রের ১-২%) বা একক-নিউক্লিওটাইড বহুরূপিতাভিত্তিক বংশাণুগত গঠন নির্ণয় (বংশাণুসমগ্রের ০.১%-এর কম), ইত্যাদির পার্থক্য। আছে। ২০১৭ সাল পর্যন্ত কোনও স্তন্যপায়ী প্রাণীর (মানুষসহ) সম্পূর্ণ বংশাণুসমগ্র অনুক্রম নির্ণয় করা সম্ভব হয়নি। মানব বংশাণুসমগ্রের ৪% থেকে ৯% ডিএনএ-এর (বেশির ভাগই গৌণ ডিএনএ) অনুক্রম এখনও নির্ণয় করা হয়নি।

## তথ্যসূত্র

বিষয়শ্রেণী:জৈবপ্রযুক্তি
বিষয়শ্রেণী:বংশাণুসমগ্র বিজ্ঞান
বিষয়শ্রেণী:আণবিক জীববিজ্ঞান
বিষয়শ্রেণী:জৈব তথ্যবিজ্ঞান
বিষয়শ্রেণী:ডিএনএ
বিষয়শ্রেণী:চিকিৎসা বংশাণুবিজ্ঞান
বিষয়শ্রেণী:বংশাণু পরীক্ষা
বিষয়শ্রেণী:উদীয়মান প্রযুক্তি
বিষয়শ্রেণী:আণবিক বংশাণুবিজ্ঞান
ডিএনএ অনুক্রম নির্ণয়

**ডিএনএ অনুক্রম নির্ণয়** () বলতে ডিএনএ-র ভেতরে অবস্থিত নিউক্লিওটাইডগুলির ক্রম তথা নিউক্লিয়িক অ্যাসিডের অনুক্রম নির্ণয় করার প্রক্রিয়াটিকে বোঝানো হয়। অ্যাডেনিন, গুয়ানিন, সাইটোসিন এবং থাইমিন নামক চারটি ভিত্তির অনুক্রম নির্ণয় করার জন্য ব্যবহৃত যেকোনও পদ্ধতি বা প্রযুক্তি এর অন্তর্ভুক্ত। দ্রুত ডিএনএন অনুক্রম নির্ণয় পদ্ধতিগুলির আবির্ভাবের ফলে জীববৈজ্ঞানিক ও চিকিৎসা গবেষণা ও আবিষ্কারের গতি বহুগুণে ত্বরান্বিত হয়েছে।

**ডিএনএ অনুক্রমসমূহের** জ্ঞান প্রাথমিক জীববৈজ্ঞানিক গবেষণার জন্য আবশ্যকীয় উপাদানে পরিণত হয়েছে এবং বহুসংখ্যক ফলিত ক্ষেত্র যেমন চিকিৎসাবৈজ্ঞানিক রোগনির্ণয়, জৈবপ্রযুক্তি, আদালতি জীববিজ্ঞান, ভাইরাসবিজ্ঞান এবং জীববৈজ্ঞানিক প্রণালীবিজ্ঞান, ইত্যাদিতে এটি অপরিহার্য হয়ে উঠেছে। সুস্থ এবং পরিব্যক্ত ডিএনএ অনুক্রম তুলনা করে বিভিন্ন ধরনের রোগ, বিশেষ করে বিভিন্ন ধরনের কর্কটরোগ (ক্যান্সার) নির্ণয় করা, বিদ্যমান প্রতিরক্ষিকা (অ্যান্টিবডি) সংগ্রহ নির্ণয় করা, এবং রোগীর চিকিৎসায় দিকনির্দেশনা প্রদান করা সম্ভব। ডিএনএ অনুক্রম নির্ণয়ের দ্রুত পন্থা থাকলে অপেক্ষাকৃত দ্রুততর ও ব্যক্তিগত যত্নপ্রদানকারী চিকিৎসাসেবা প্রদান করা সম্ভব এবং আরও অনেক জীবাণু শনাক্ত ও শ্রেণীকরণ করা সম্ভব।

আধুনিক ডিএনএ অনুক্রম নির্ণয়ে যে দ্রুতি অর্জিত হয়েছে, তা বিভিন্ন প্রকার ও প্রজাতির জীবের প্রায়-সম্পূর্ণ বা সম্পূর্ণ বংশাণুসমগ্র অনুক্রম নির্ণয় প্রক্রিয়াতে গুরুত্বপূর্ণ ভূমিকা রেখেছে, যেগুলির মধ্যে মানব বংশাণুসমগ্র এবং অন্যান্য বহুসংখ্যক প্রজাতির প্রাণী, উদ্ভিদ ও অণুজীবের সম্পূর্ণ বংশাণুসমগ্র অন্তর্ভুক্ত।

উচ্চশিক্ষায়তনিক গবেষকেরা ১৯৭০-এর দশকের শুরুর দিকে দ্বিমাত্রিক বর্ণলেখচিত্রণের উপর নির্ভরশীল অত্যন্ত কষ্টসাধ্য কিছু পদ্ধতি ব্যবহার করে প্রথম ডিএনএ অনুক্রমগুলি নির্ণয় করেন। ডিএনএ অনুক্রম নির্ণায়ক যন্ত্রে ব্যবহারযোগ্য প্রতিপ্রভা-ভিত্তিক অনুক্রম নির্ণয় পদ্ধতির উদ্ভাবনের পর থেকে ডিএনএ অনুক্রম নির্ণয় অনেক সহজ ও দশের কয়েক ঘাত গুণ দ্রুততর হয়েছে।

## তথ্যসূত্র

বিষয়শ্রেণী:ডিএনএ অনুক্রম নির্ণয়
বিষয়শ্রেণী:জৈবপ্রযুক্তি
বিষয়শ্রেণী:ডিএনএ
বিষয়শ্রেণী:বংশাণুগত মানচিত্রণ
বিষয়শ্রেণী:আণবিক জীববিজ্ঞান
বিষয়শ্রেণী:আণবিক জীববিজ্ঞান কৌশল
বিষয়শ্রেণী:১৯৭০-এ প্রবর্তন
বিষয়শ্রেণী:১৯৭০-এ জীববিজ্ঞান
বিষয়শ্রেণী:১৯৭০-এ জৈবপ্রযুক্তি
বিষয়শ্রেণী:১৯৭০-এ বিজ্ঞান
বিষয়শ্রেণী:১৯৯৮-এ প্রযুক্তি
বিষয়শ্রেণী:বংশাণু মানচিত্রণ
বিষয়শ্রেণী:আণবিক জীববিজ্ঞান প্রযুক্তি
এমএল সাবিত আল হাসান

**এমএল সাবিত আল হাসান** ছিল বাংলাদেশের একটি যাত্রীবাহী লঞ্চ যা ২০২১ সালের ৪ এপ্রিল ঢাকা থেকে ১৬ কিলোমিটার দক্ষিণে শীতলক্ষ্যা নদীতে ডুবে যায়। লঞ্চটিতে প্রায় ১০০ জন যাত্রী ছিল, যার মধ্যে ৩৫ জন মারা যান।

মুন্সিগঞ্জের শীতলক্ষ্যা নদীর সৈয়দপুর কয়লা ঘাটের কাছাকাছি, এসকেএল-৩ নামে কার্গো জাহাজের সাথে লঞ্চটির সংঘর্ষ ঘটলে এই ঘটনা ঘটে। প্রত্যক্ষদর্শীরা জানায় যে সংঘর্ষের পরে পণ্যবাহী জাহাজটি ঘটনাস্থল থেকে পলায়ন করে।

## লঞ্চ
১৯৮৩ সালে নির্মিত নৌযানটি কাঠের তৈরি ছিল। ২০০৩ সালে এটিকে স্টিলে রূপান্তর করা হয়। এর নিবন্ধন নং ছিল এম-১০৩৮৩ এবং এর দৈর্ঘ্য ছিল ১৬.২ মিটার। এর যাত্রী ধারণক্ষমতা ছিল সর্বোচ্চ ৬৮ জন। ২০২১ সালের ১০ জানুয়ারি, নৌ পরিবহন অধিদফতরের নারায়ণগঞ্জ কার্যালয় থেকে সার্ভে করা লঞ্চটির চলাচলের অনুমতি ছিল ২৫ ডিসেম্বর ২০২১ পর্যন্ত।

## ডুবি
৪ এপ্রিল ২০২১ তারিখে, সন্ধ্যা ৭টার দিকে সদর উপজেলার চর সৈয়দপুর কয়লা ঘাট ও বন্দর মদনগঞ্জ এলাকার মাঝামাঝি শীতলক্ষ্যায় নির্মাণাধীন সেতুর নিচে এসএকে এল-৩ নামক কার্গোটি “এমএল সাবিত আল হাসান” নামের যাত্রীবাহী লঞ্চকে ধাক্কা দেয়। এতে লঞ্চটি ডুবে যায় ও ৩৪ জন ডুবে মারা যান। পরে আরও একজন মারা যান। লঞ্চটি মুন্সীগঞ্জ যাচ্ছিল।

ঘটনার পর ঘটনাস্থল পরিদর্শন করে নারায়ণগঞ্জ জেলা প্রশাসক মোস্তাইন বিল্লাহ্, তিনি জানান, “অতিরিক্ত জেলা ম্যাজিস্ট্রেট (এডিএম) খারিজা তাহেরা ববিকে প্রধান করে সাত সদস্যের তদন্ত কমিটি গঠন করা হয়েছে”। এ সময় জেলা প্রশাসনের পক্ষ থেকে নিহতদের দাফনে প্রত্যেকের পরিবারকে ২৫ হাজার টাকা অনুদান দেওয়ার নির্দেশ দেন জেলা প্রশাসক।

৮ এপ্রিল সৈয়দপুর কয়লাঘাট এলাকায় দুটি তদন্ত কমিটির কাছে লঞ্চ দুর্ঘটনায় বেঁচে যাওয়া যাত্রী, মৃত যাত্রীদের আত্মীয়স্বজন ও প্রত্যক্ষদর্শী ২৬ জনের সাক্ষ্য গ্রহণ করা হয়। এক দিনেই গণশুনানি শেষ হয়। এই ডুবির ঘটনায় বেঁচে যাওয়া যাত্রী তানজিলা আক্তার ও মনিরা আক্তার মুন্নী জানান, ঘটনার দিন তাদের লঞ্চটি নির্মাণাধীন শীতলক্ষ্যা সেতুর কাছাকাছি আসতেই পেছন থেকে এসকেএল-৩ নামের কার্গো জাহাজটি ধেয়ে আসতে থাকে। ওই সময় লঞ্চের দোতলায় পেছনের দিকে থাকা যাত্রীরা চেঁচিয়ে কার্গোটির গতি কমাতে এবং লঞ্চ বরাবর না আসতে বলতে থাকেন। কিন্তু কার্গোর চালক তাতে পাত্তা না দিয়ে লঞ্চটিকে পেছন থেকে ধাক্কা দেন। ধাক্কা দিয়ে বেশকিছু দূর নিয়ে যান। এরপর লঞ্চটি একপাশে ঘুরে গিয়ে কাত হয়ে ডুবে যায়।

ঘটনার পর, এসকেএল-৩ জাহাজটি ঘটনাস্থল থেকে পলায়ন করে। ৮ এপ্রিল জাহাজটিকে মুন্সীগঞ্জের মেঘনা নদী থেকে জব্দ করে কোস্টগার্ড। ঘটনার সময় জাহাজটি ফিরোজা রঙের থাকলেও আটকের সময় জাহাজটির রং আকাশি পাওয়া যায়।
## তদন্ত
এ ঘটনায় জেলা প্রশাসন, বিআইডব্লিউটিএ, নৌপরিবহন মন্ত্রণালয় ও নৌপরিবহন অধিদপ্তরসহ মোট ৪টি তদন্ত কমিটি গঠন করা হয়।

নারায়ণগঞ্জের জেলা ম্যাজিস্ট্রেটকে প্রধান করে সাত সদস্যের একটি তদন্ত কমিটি গঠন করা হয়। বিআইডব্লিউটি এই ঘটনায় চার সদস্যের তদন্ত কমিটি গঠন করে। তদন্ত কমিটির প্রধান করা হয় বিআইডব্লিউটি-এর পরিচালক (নৌ নিরাপত্তা) রফিকুল ইসলামকে।

ঘটনার পর নারায়ণগঞ্জ বিআইডব্লিউটি’র উপ-পরিচালক (ভারপ্রাপ্ত) বাবু লাল বৈদ্য বাদী হয়ে অজ্ঞাতদের আসামি করে একটি মামলা দায়ের করেন।

## তথ্যসূত্র

বিষয়শ্রেণী:বাংলাদেশে সামুদ্রিক ঘটনা
বিষয়শ্রেণী:২০২১-এ সামুদ্রিক ঘটনা
বিষয়শ্রেণী:২০২১-এ বাংলাদেশ
রাজাকীলবক্কম

**রাজাকীলবক্কম** দক্ষিণ ভারতের তামিলনাড়ু রাজ্যে অবস্থিত চেঙ্গলপট্টু জেলায় চেন্নাই শহরের উপকণ্ঠে অবস্থিত একটি ঘনবসতিপূর্ণ শহর। চেন্নাই মহানগরের দক্ষিণ প্রান্তে অবস্থিত তাম্বরম মনোনয়ন শ্রেণীর পুরনিগমের পূর্ব তাম্বরমে এটি অবস্থিত৷ এই লোকালয়ের ডাক সংখ্যা ৬০০০৭৩৷

বেলাচেরি থেকে আগত মাসমবক্কম মহাসড়ক রাজাকীলবক্কমে এসে বেলাচেরি-তাম্বরম মূল সড়কে এসে মিলিত হয়, যা নূতনচেরিকেও সড়কপথে যুক্ত করেছে। মাদ্রাজ খ্রিস্টান কলেজ থেকে ৪ কিলোমিটার দূরত্বে অবস্থিত এই লোকালয়ে বিভিন্ন ধর্মাবলম্বী মানুষের সহাবস্থান রয়েছে৷ এই লোকালয়ে রয়েছে একটি শিব মন্দির ও একটি মহামেরু মন্দির৷ এখানে বল্লাল সৈয়দ ইউসুফ নগরে রয়েছে একটি পুরাতন মসজিদ৷

## অবস্থান
রাজকীলবক্কমের উত্তর দিকে সেমবক্কম ও গৌরীবক্কম, দক্ষিণ দিকে মাসমবক্কম, পূর্ব দিকে সন্তোষপুরম ও পশ্চিম দিকে রয়েছে চেলায়ুর৷

## তথ্যসূত্র

বিষয়শ্রেণী:তামিলনাড়ুর শহর ও নগর
বিষয়শ্রেণী:চেন্নাইয়ের শহরতলি
প্রক্রিয়া কাম্যতমকরণ

**প্রক্রিয়া কাম্যতমকরণ** হল একটি প্রক্রিয়া সামঞ্জস্য করার শৃঙ্খলা যাতে কোনও নির্দিষ্ট বাধা লঙ্ঘন না করে কিছু নির্দিষ্ট মানদণ্ডে কাম্যতমকরণ (সর্বোত্তম বা সবচেয়ে কার্যকর ব্যবহার করা)। সর্বাধিক সাধারণ উদ্দেশ্যগুলি হল ব্যয় হ্রাস করা এবং প্রক্রিয়ার মধ্যে বস্তু চলাচল বা দক্ষতা সর্বাধিক করা। শিল্প সিদ্ধান্ত গ্রহণের ক্ষেত্রে এটি অন্যতম প্রধান পরিমাণগত সরঞ্জাম।

কোনও প্রক্রিয়া কাম্যতমকরণ করার সময়, লক্ষ্য হল অন্য সকলকে তাদের আয়ত্তের মধ্যে রেখে, এক বা একাধিক প্রক্রিয়া নির্দিষ্টকরণ সর্বাধিক কার্যকরী করা। এটি করা যেতে পারে একটি প্রক্রিয়া খনন সরঞ্জাম ব্যবহার করে, সমালোচনামূলক ক্রিয়াকলাপগুলি এবং বাধা আবিষ্কার করে এবং কেবল সেগুলি সম্পাদন করে।

## ক্ষেত্রসমূহ
মৌলিকভাবে, তিনটি মানদন্ড রয়েছে যা সর্বোত্তম কর্মক্ষমতা প্রভাবিত করতে সামঞ্জস্য করা যায়। এগুলো হলো:

* **সরঞ্জাম কাম্যতমকরণ**

প্রথম পদক্ষেপটি হল সরঞ্জামগুলির বাধা শনাক্তকরণের জন্য প্রক্রিয়াধীন তথ্য পরীক্ষা করে বিদ্যমান সরঞ্জামগুলি তার সম্পূর্ণ উপকারে ব্যবহৃত হচ্ছে কিনা তা যাচাই করা।

* **প্রক্রিয়াধীন পদ্ধতি**

প্রক্রিয়াধীন পদ্ধতি ব্যক্তি থেকে ব্যক্তি বা স্থান থেকে স্থানে পৃথকভাবে পরিবর্তিত হতে পারে। কেন্দ্রটির স্বয়ংক্রিয়তা উল্লেখযোগ্যভাবে সহায়তা করতে পারে। প্রক্রিয়া পরিচালকেরা নিয়ন্ত্রণ গ্রহণ করে হাতেকলমে চালনা করলে স্বয়ংক্রিয়তা কোনও কাজে আসবে না।

* **নিয়ন্ত্রণ কাম্যতমকরণ**

একটি রাসায়নিক প্রক্রিয়াজাতকরণ বা তেল শোধনাগারের মতো একটি সাধারণ প্রক্রিয়াকরণ কেন্দ্রে শত শত বা এমনকি হাজার হাজার নিয়ন্ত্রণ চক্র রয়েছে। প্রতিটি নিয়ন্ত্রণ চক্র প্রক্রিয়াটির একটি অংশ যেমন তাপমাত্রা, স্তর বা প্রবাহ বজায় রাখার নিয়ন্ত্রণের জন্য দায়ী।

যদি নিয়ন্ত্রণ চক্রটি যথাযথভাবে নকশা করা এবং মিল করা না থাকে তবে প্রক্রিয়াটি তার সর্বোত্তম কার্যক্ষমতার নীচে চলে। প্রক্রিয়াটি পরিচালনা করতে আরও ব্যয়বহুল হবে, এবং সরঞ্জাম অকালে নষ্ট হয়ে যাবে। প্রতিটি নিয়ন্ত্রণ চক্র সর্বোত্তমভাবে চালিত হওয়ার জন্য, সংবেদনশীল অংশ, গতিনিয়ন্ত্রক কল এবং সমস্যা শনাক্তকরণ গুরুত্বপূর্ণ। এটি ভালভাবে নথিভুক্ত করা হয়েছে যে ৩৫% এর বেশি নিয়ন্ত্রণ চক্রগুলিতে সাধারণত সমস্যা থাকে। কোনও প্রক্রিয়া শুরুতেই নিখুঁত হয় না। নিখুঁত হলো এক নিরন্তর প্রচেষ্টা যার জন্য প্রয়োজন ত্রুটি এবং উন্নতির পরে সৎ বিশ্লেষণ। 

পুরো কেন্দ্রটিকে ধারাবাহিকভাবে পর্যবেক্ষণ এবং কাম্যতমকরণের প্রক্রিয়াটিকে কখনও কখনও কর্মক্ষমতা তদারকি বলা হয়।

## আরও দেখুন
* কাচের বৈশিষ্ট্যসমূহ গণনা, বেশ কয়েকটি বৈশিষ্ট্যের কাম্যতমকরণ 
* ঘাটতি সেচ, পানির উৎপাদনশীলতা কাম্যতম করতে 
* প্রক্রিয়া ছদ্মায়ন 
* তাগুচি পদ্ধতিসমূহ 

## বহিঃসংযোগ

* তাগুচি পদ্ধতির সাথে সম্পর্কিত  পাঠ্যপুস্তকগুলি  
* ম্যাটলাবের জন্য টর্শি শিডিউলিং সরঞ্জাম পাত্রটি রুটিন ও লেখচিত্র সমাধান পদ্ধতির জন্য একটি অবাধে উপলভ্য সরঞ্জাম পাত্র।
* হিলস্টোরমার,নেল্ডার এবং মিএড দ্বারা সীমাবদ্ধ শিল্প ও গবেষণায়  কাম্যতমকরণের একটি সরঞ্জাম।

বিষয়শ্রেণী:ব্যবসা প্রক্রিয়া ব্যবস্থাপনা
বিষয়শ্রেণী:ব্যবসাতে গাণিতিক কাম্যতমকরণ
সালেম জেলা

দক্ষিণ ভারতের তামিলনাড়ু রাজ্যের ৩৮ টি জেলার মধ্যে অন্যতম **সালেম জেলা** । জেলাটি এখন পৃথক জেলা হিসাবে ধর্মপুরী, কৃষ্ণগিরি, নামাক্কলে বিভক্ত। সালেম জেলা সদর ও জেলায় অন্যান্য গুরুত্বপূর্ণ শহরগুলি অন্তর্ভুক্ত হয় Mettur, Thammampatti, Attur, Omalur, Sankagiri এবং Edappadi । কমপক্ষে দুই হাজার বছর আগের সালেমের তারিখটি রোম সম্রাট নিরো ক্লাউডিয়াস সিজার অগাস্টাস জার্মানিকাস (৩ silver-৮68 খ্রিস্টাব্দ) সালেমের কানেরিপট্টি দ্বারা 1987 সালে পাওয়া রৌপ্য মুদ্রার আবিষ্কার থেকে প্রমাণিত হয়েছিল। এটা তোলে Mazhavar রাজা Kolli Mazhavan ও রাজাদের শাসনাধীনে ছিল Adhiyaman এবং Valvil Ori থেকে এর সঙ্গম বয়স । এটি কঙ্গু নাড়ু এবং মাজহানাদুর এক বিস্তীর্ণ অঞ্চল যা খ্রিস্টপূর্ব ২ য় শতাব্দীর সময়কাল। সালাম ছিল তামিলনাড়ুর বৃহত্তম জেলা। এটি ১৯৬৫ সালে সালেম ও ধর্মপুরী জেলা এবং ১৯৯৭ সালে নামাক্কাল জেলায় বিভক্ত হয়েছিল। এখন সেলিম অনেক সেতু নির্মাণ করে অনেক উন্নত হয়েছে এবং এটি স্মার্ট সিটি হিসাবে বিবেচিত হয়। আম চাষের জন্য সালেম বিখ্যাত।

## রাজস্ব বিভাগ

* সালেম
* আত্তুর
* মেত্তুর
* সঙ্কগিরি

## পৌরসভা

* এডাপাদি
* আত্তুর
* মেত্তুর
* নরসিংপুরম

## পঞ্চায়েত ইউনিয়ন

* সালেম
* বীরপান্দি
* থলাইভসাল
* গঙ্গাবল্লী
* পানাইমারথুপট্টি
* অযোথিয়াপট্টিনাম
* ভালপাডি
* ইয়ারকাড
* আতুর
* পেথানাইকেনপালায়াম
* নাঙ্গাভল্লি
* মেকেরি
* কোলাথুর
* ওমালুর
* থারামঙ্গলম
* কদয়ামপট্টি
* সঙ্কগিরি
* মাগুদাঞ্চবাদী adi
* কঙ্গনপুরম
* এডাপাদি
* ভেপাম্পুন্ডি

## নগর পঞ্চায়েত

* অযোথিয়াপট্টিনাম
* গঙ্গাবল্লী
* থমমপট্টি
* অত্তায়মপট্টি
* জলকান্দপুরম
* এলামপিল্লাই
* কান্নাকুরিচি
* কোলাথুর
* কঙ্গনপুরম
* মেকেরি
* ওমালুর
* পানাইমারথুপট্টি
* পেথানাইকেনপালায়াম
* সঙ্কগিরি
* শিবথাপুরম
* থারামঙ্গলম
* বাজপাডি
* বীরক্কলাপুদুর
* তিরুভেলভিউর (ক) বেলুর
* এডাগনসালাই
* কদয়ামপট্টি
* করুপুর
* কেরিপট্টি
* মল্লুর
* সেন্টারপট্টি
* থেদাভুর
* থেভুর
* বীরগানুর
* এথাপুর
* আরসিরমণি
* নাঙ্গাভল্লি
* পুলাপট্টি
* ভানাবাসী
* ভেল্লালপুরম

## জনমিতি
২০১১ সালের জনগণনা অনুসারে, সালেম জেলার জনসংখ্যা ছিল ৩,৪৮২,০৫৬ জন, এবং নারী-অনুপাতের সাথে প্রতি এক হাজার পুরুষের জন্য ৯৫৪ জন মহিলা ছিলেন, যা জাতীয় গড় ৯২৯-এর তুলনায় অনেক বেশি।  মোট ৩৪৪,৯৬০ জন ছয় বছরের নিচের শিশু , ১৮০,০০২ জন পুরুষ এবং ১৪৪,৯৯৮ জন মহিলা ছিলেন। জনসংখ্যার ১৬.৬৭% অপশিলী জাতি এবং ৩।৪৩% তপশিলী উপজাতিভুক্ত জনগণ। সাক্ষরতার হার ৭২.৮৬%, যা জাতীয় গড় ৭২.৯৯% র কাছাকাছি।  জেলায় মোট ৯১৫,৯৬৭টি পরিবার ছিল।  

## শিক্ষা

## শিল্প

## আগ্রহের জায়গা

## তথ্যসূত্র

বিষয়শ্রেণী:তামিলনাড়ুর জেলা
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:সালেম জেলা
গতিজনিত অসুস্থতা

**গতি জনিত** অসুস্থতা গুলো হচ্ছে
বমিভাব,
বমি,
পানিশূন্যতা,
পেটব্যাথা,
মাথা ব্যথা,
জ্বর,
সর্দি,
ক্ষুধামন্দা,
আতংকিত হওয়া এবং ভয় পাওয়া,
ঘুমিয়ে যাওয়া,
ক্লান্তি ও অবসাদ,
বুক ধড়ফড় করা,
খাবারের স্বাদ না পাওয়া,
প্রভৃতি। গতির কারণে গতি জনিত অসুস্থতা ভুগতে হয়।
সাধারণত প্রত্যাশিত গতির চেয়ে বেশি গতি হলে প্রত্যাশা ও প্রকৃত গতির পার্থক্যের কারণে শরীর গতিজনিত অসুস্থতায় ভোগে।ভরপেট  খাদ্য পেটে স্হির থাকে কিন্তু গতির লাভের  সময় পেটব্যথা, বমিভাব ও বমি হওয়া প্রভৃতি গতিজনিত অসুস্থতায় ভোগায় ।

বাস,কার, মাইক্রোবাস,বিমান,হেলিকপ্টার,সমুদ্রভ্রমণ বা নৌভ্রমণ,মহাকাশভ্রমণ,ভার্চুয়াল সিম্যুলেশন এবং মহাকাশ অভিমূখে ভ্রমণ প্রভৃতিতে অপ্রত্যাশিত গতির কারণে গতিজনিত অসুস্থতা দেখা যায়‌‌। ওষুধ গ্রহণ করে তাৎক্ষণিক প্রতিকার পাওয়া সম্ভব হলেও প্রতিরোধের জন্য মানসিকভাবে শক্ত হতে হয় এবং খাপ খাইয়ে নিতে হয়। 
## লক্ষণ
মাথা ব্যাথা, পেটব্যথা, বমিভাব,বমি,চোখ লাল হওয়া,ক্ষদামন্দা, খাবারের স্বাদ না পাওয়া, ঘুম আসা, অতংকিত বা ভীত থাকা, থুথু বা লালা বেড়ে যাওয়া, পানিশূন্যতা,ক্লান ও অবসাদগ্রস্ত,জ্বর,সর্দি  প্রভৃতি।
## কারণ
গতিজনিত অসুস্থতা তিনটি শ্রেণীতে ধরা হয়:

১. গতিজনিত অসুস্থতা,কারণ গতি যেটা অনুভূত হয় অন্যান্য ইন্দ্রিয়ে  কিন্তু দেখা যায়না।যেমন: পার্থিব গতিজনিত সমস্যা সমূহ।

২. গতি জনিত সমস্যা, কারণ গতি যেটা দেখা যায় কিন্তু অন্যান্য ইন্দ্রিয়ে বোঝা যায়না।যেমন: মহাকাশ ভ্রমণ।

৩. গতি ও স্হিতি উভয়ের কারণে সমস্যা,যেটা সব ইন্দ্রিয়ে বোঝা যায় এবং শরীরও ভোগে‌। যেমন: পৃথিবী হতে মহাকাশ অভিমূখে অভিকর্ষজ ত্বরণের বিপরীতে ভ্রমণ জনিত সমস্যা।

## চিকিৎসা
মানসিক ভাবে উন্নয়ন এবং ওষুধ গ্রহণ ।
### মানসিক ভাবে উন্নয়ন
ভ্রমণের সময় আসন মানানসই হতে হয়। গতির সাথে মানসিক ভারসাম্য এনে এবং মানসিক ভাবে শক্ত হয়ে গতিজনিত অসুস্থতা থেকে মুক্ত থাকা যায়। কোথাও ভ্রমণের সময় বা পূর্বে জটিল খাদ্য এবং ভারি খাবার খাওয়া থেকে বিরত থাকতে হয়‌ ।
গান শোনা, শ্বাস-প্রশ্বাস বাড়ানো, চালকের মত দিগন্তে দৃষ্টিবদ্ধ থাকা, মোবাইলে দৃষ্টিবদ্ধতা কিংবা বই পড়া থেকে বিরত থেকে প্রভৃতি করে গতিজনিত অসুস্থতা থেকে মুক্ত থাকা যায়। 
মহাকাশ ভ্রমণের দিগন্তে দৃষ্টিবদ্ধ থেকে এবং
পৃথিবী হতে মহাকাশে ভ্রমণের সময় কম্পিউটার স্ক্রিনে দৃষ্টিবদ্ধ থেকে মানসিক ভারসাম্য এনে গতি জনিত অসুস্থতা থেকে মুক্ত থাকা সম্ভব। 
### ওষুধ
বমিভাব ও বমি, পেটব্যথা, মাথাব্যথা, পানিশূন্যতার জন্য ওষুধ পাওয়া যায়। যেগুলো দিয়ে তাৎক্ষণিক প্রতিকার পাওয়া যায় ‌।
### প্রাকৃতিক চিকিৎসা
টক জাতীয় খাবার,আদা প্রভৃতি গতিজনিত অসুস্থতা তাৎক্ষণিক প্রতিকার করে।

## তথ্যসূত্র

বিষয়শ্রেণী:গতিজনিত অসুস্থতা
বিষয়শ্রেণী:স্নায়বিক ব্যাধি
বিষয়শ্রেণী:বমি
বিষয়শ্রেণী:বাহ্যিক কারণসমূহের প্রভাব
পরমাণু শক্তি কেন্দ্র, ঢাকা

**পরমাণু শক্তি কেন্দ্র** বাংলাদেশের প্রাচীনতম পারমাণবিক গবেষণা কেন্দ্র। এটি ঢাকা বিশ্ববিদ্যালয়ের ক্যাম্পাসে অবস্থিত। বর্তমানে বাংলাদেশ পারমাণু শক্তি কমিশনের অধীনে এ কেন্দ্রটি রয়েছে।

## ইতিহাস
পারমাণবিক শক্তি কেন্দ্রটি ১৯৬৪ সালের ডিসেম্বর মাসে ভবন নির্মাণ সম্পন্ন হয় এবং পাকিস্তান পারমাণবিক শক্তি কমিশন দ্বারা ১৯৬৫ সালের ২৭ এপ্রিল আনুষ্ঠানিকভাবে উদ্বোধন করা হয়। এই প্রতিষ্ঠানটির একটি ৫০০০ ক্যুরি কোবাল্ট-৬০ গামা বিকিরণ উৎস, একটি আইবিএম-১৬২০ কম্পিউটার, এবং একটি ভ্যান ডি গ্রাফ অ্যাক্সিলারেটর ছিল। ১৯৭১-এর ১৬ ডিসেম্বর বাংলাদেশ স্বাধীনতা যুদ্ধ শেষ হয় এবং বাংলাদেশ স্বাধীন দেশে পরিণত হয়। ১৯৭২ সালের ৩ মার্চ একজন বিজ্ঞানীকে পারমাণবিক বিষয়ের দায়িত্ব দেয়া হয় এবং শিক্ষা ও সাংস্কৃতিক বিষয়ক মন্ত্রণালয়ের বিশেষ দায়িত্বপ্রাপ্ত কর্মকর্তা করা হয়। ১৯৭৩ সালের ২৭ ফেব্রুয়ারি রাষ্ট্রপতির আদেশের মাধ্যমে বাংলাদেশ পারমাণবিক শক্তি কমিশন গঠন করা হয় এবং কেন্দ্রটি এর অধীনে রাখা হয়। কেন্দ্রটি ইরাটম-২৪ এবং ইরাটম-৩৮, দুটি উচ্চ ফলনশীল ধানের  বৈচিত্র্য এবং হাইপ্রোসোলা নামে একটি উচ্চ ফলনশীল ডালের বীজ তৈরি করেছে। কেন্দ্রটি বিকিরণ এবং চিকিৎসা সরঞ্জামের বন্ধ্যাকরণের মাধ্যমে খাদ্য সংরক্ষণের উপায়গুলি নিয়ে গবেষণা করেছিল।

## তথ্যসূত্র

বিষয়শ্রেণী:ঢাকা ভিত্তিক সংগঠন
বিষয়শ্রেণী:বাংলাদেশে পারমাণবিক শক্তি
বিষয়শ্রেণী:১৯৬৪-এ পূর্ব পাকিস্তানে প্রতিষ্ঠিত
বিষয়শ্রেণী:বাংলাদেশের সরকারি সংস্থা
বিষয়শ্রেণী:বাংলাদেশের গবেষণা প্রতিষ্ঠান
বিষয়শ্রেণী:১৯৬৪-এ পাকিস্তানে প্রতিষ্ঠিত
সোনাখাড়া ইউনিয়ন

**সোনাখাড়া ইউনিয়ন** বাংলাদেশের রাজশাহী বিভাগের সিরাজগঞ্জ জেলার রায়গঞ্জ উপজেলার অন্তর্গত একটি ইউনিয়ন পরিষদ। এটি ৩৩.৩৮ বর্গকিমি (১২.৮৯ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩৬,৭৮১ জন। ইউনিয়নটিতে মোট গ্রামের সংখ্যা ১৩টি ও মৌজার সংখ্যা ৯টি।

## তথ্যসূত্র

## বহিঃসংযোগ
* অফিসিয়াল ওয়েবসাইট

বিষয়শ্রেণী:রায়গঞ্জ উপজেলার ইউনিয়ন
জিম বেরি

**জেমস 'জিম' ওয়াল্টার বেরি** (৩০ মে ১৯৪৫ – ১৪ ডিসেম্বর ২০২০) কানাডার একজন আন্তর্জাতিক ফুটবল খেলোয়াড় ও ওয়াইন ব্যবসায়ী ছিলেন। ভ্যানকুভারে জন্মগ্রহণকারী বেরি তার বিশ্ববিদ্যালয় ব্রিটিশ কলাম্বিয়া বিশ্ববিদ্যালয় দলের অধিনায়ক, ঘরোয়া লিগে ডেট্রয়েট কুগার এবং কানাডার জাতীয় ফুটবল দলের পার্শ্বীয় রক্ষণভাগের খেলোয়াড় ছিলেন। খেলোয়াড়ি জীবন থেকে অবসর নেয়ার পর তিনি ওয়াইন ব্যবসায় খ্যাতি অর্জন করেছিলেন।

## প্রারম্ভিক জীবন
জেমস বেরি ১৯৪৫ সালের ৩০শে মে তারিখে ভ্যানকুভারে মা ফিলিস এবং বাবা ওয়াল্টার বেরির সংসারে জন্মগ্রহণ করেছিলেন। তিনি তার বাবা-মায়ের একমাত্র সন্তান ছিলেন। শৈশবে জেমস একজন ভাল ছাত্র এবং খেলোয়াড় ছিলেন, বিশেষ করে ফুটবল ও বাস্কেটবলে তার প্রতিভা বিকাশিত হয়েছিল। তিনি ব্রিটিশ কলাম্বিয়া বিশ্ববদ্যালয় হতে ব্যবসায় স্নাতক অর্জন করেছিলেন।

## খেলোয়াড়ি জীবন
জেমস বেরি বিশ্ববিদ্যালয়ে পড়ার সময় হতে ফুটবলার হিসেবে খেলোয়াড়ি জীবন শুরু করেছিলেন। পড়াকালীন তিনি বিশ্ববিদ্যালয় ফুটবল দল 'ইউনিভার্সিটি অব ব্রিটিশ কলাম্বিয়া থান্ডারবার্ডস'-এর অধিনায়ক ছিলেন। ১৯৬৭ সালে প্যান-আমেরিকান গেমসে কানাডার ফুটবল দলের প্রতিনিধি ছিলেন। ১৯৬৮ সালে উত্তর আমেরিকান সকার লিগে ডেট্রয়েট কুগার দলের হয়ে খেলেছিলেন। ১৯৭০ ফিফা বিশ্বকাপের বাছাইপর্বে তিনি কানাডার হয়ে ৪টি আন্তর্জাতিক ম্যাচে অংশগ্রহণ করেছিলেন।

## মৃত্যু
জিম বেরি ২০২০ সালের ১৪ই ডিসেম্বর তারিখে ৭৫ বছর বয়সে পারকিনসন রোগের সাথে দীর্ঘ পাঁচ বছর লড়াই শেষে হৃদরোগে আক্রান্ত হয়ে কানাডার মিসাসাগায় মৃত্যুবরণ করেছেন।

## তথ্যসূত্র

বিষয়শ্রেণী:১৯৪৫-এ জন্ম
বিষয়শ্রেণী:২০২০-এ মৃত্যু
বিষয়শ্রেণী:কানাডার পুরুষ আন্তর্জাতিক ফুটবলার
বিষয়শ্রেণী:কানাডীয় ফুটবলার
বিষয়শ্রেণী:কানাডীয় পুরুষ ফুটবলার
বিষয়শ্রেণী:পুরুষ ফুটবল রক্ষণভাগের খেলোয়াড়
বিষয়শ্রেণী:২০শ শতাব্দীর কানাডীয় পুরুষ ক্রীড়াবিদ
চিন্তাদ্রিপেট

**চিন্তাদ্রিপেট** (বা উৎপত্তিগতভাবে **চিন্না দরি পেট্টাই**)  দক্ষিণ ভারতের তামিলনাড়ু রাজ্যের চেন্নাই জেলার একটি অঞ্চল৷ কূবম নদীর দক্ষিণ তীরে অবস্থিত এই আবাসিক তথা অর্থনৈতিক লোকালয়ের চার দিকে রয়েছে চেপবক্কম, আইল্যান্ড গ্রাউন্ড, পুদুপেট, এগমোর, বরদরাজপুরম, পেরিয়ামেড়ু, বেপেরী এবং আন্না সালাই৷

## সন্নিহিত অঞ্চল
চেন্নাইয়ের ইলেকট্রনিক হাব রিচি স্ট্রিট চিন্তাদ্রিপেটেই অবস্থিত৷ কূবম নদীর গতিপথ ঘেঁষে রয়েছে চেন্নাই এমআরটিএস-এর চিন্তাদ্রিপেট রেলওয়ে স্টেশন, যা এই লোকালয়ের নিকটতম রেলওয়ে স্টেশন৷ এখানে অটো পরিষেবার প্রান্তিক স্ট্যান্ড এবং একটি মাছের বাজারও রয়েছে৷

## রাজনীতি
লোকালয়টি চেন্নাই মধ্য লোকসভা কেন্দ্রের অন্তর্গত চেপবক্কম-তিরুবল্লীকেণি বিধানসভা কেন্দ্রের অংশ৷

## ধর্মাচারণ

এখানে শিব ও বিষ্ণুর নামে একটি জোড়ামন্দির রয়েছে, মন্দিরের মূর্তিদ্বয়ের নাম যথাক্রমে আদিপুরীশ্বর ও আদিকেশব পেরুমাল৷ তথ্য অনুসারে এই জোড়ামন্দির ১৭৪০ খ্রিস্টাব্দে নির্মিত৷ এখানে একটি প্রাচীন জৈন মন্দিরও আছে৷

## উদ্যান
ডেপুটি মেয়র কবলমূর্তি সড়কের পাশেই রয়েছে মে ডে উদ্যান, অবশ্য এর পুরাতন নাম নেপিয়ার পার্ক৷ ১৪.৫ একর জুড়ে বিস্তৃত এই উদ্যানে ক্রিকেট, ফুটবল, ব্যাডমিন্টন, ভলিবল প্রভৃতি খেলার সুবন্দোবস্ত রয়েছে৷ বর্তমানে সিমসম এণ্ড কো. এর রক্ষণাবেক্ষণের দায়িত্বে রয়েছে৷

## তথ্যসূত্র

বিষয়শ্রেণী:তামিলনাড়ুর শহর ও নগর
বিষয়শ্রেণী:চেন্নাইয়ের শহরতলি